
Ştiinţificii şi Teologia 


Am pomenit eu odată de un teolog rumân care ţinea foarte mult să-și sprijine 
părerile pe... Ernst Haeckel, Asta nu e o poveste — prea e „bună“, ca să poată fi in- 
ventată ! — ci o întâmplare adevărată ; asupra căreia e cu atât mai de nevoe să ne 
ostenim puțin, cu cât ea nu e un caz izolat. 


Ştiențismul e unul din complexele de inferioritate ale teologiei rumâneşti. Afi 
băgat, poate, de seamă că e în viața omului o vârstă la care fiecare din noi „ştim tot“. 
E vârsta clasei a VI de liceu ; când fiind în contact mal strâns cu ştiința pozitivă, ne 
închipuim că tot se poate înțelege şi explica cu ajutorul instrumentului aşa de ispiiitor 
în simplitatea lui lineară pe care această ştiinţă — câtă poate intra în capul nostru la 
vârsta aceea — ni-l pune la îndemână ; şi că tot ce nu se cuprinde în cadrele ştiin- 
fei e basm, superstiție sau naivitate. 


Există însă şi în istoria spiritului omenesc o asemenea vârstă. Cronologic ea se 
aşează, cu maximul ei de intensitate, cam pela 1870. Şi este, în ignoranța ei îndrăs- 
neață şi stupidă — cuvântul nu e prea lare pentru o epocă dominată spiritual de Vogt, 
Moleschott, Büchner, Wagner, David Friedr, Strauss, sau Haeckel — una din epocile 
cele mai coborite ale culturii umane. Este adevărat că stăpânirea aceasta nu a durat 
prea mult. Criza raționalismului, ale cărei prime simptome par ar fi apariția impre- 
sionismului francez în pictură şi invazia lieraturii ruseşti în Europa, trebuia să ducă 
repede înspre declin şi positivismul ştiențist care nu oferea nevoilor metafizice ale o- 
menirei decât pseudoevidenţe simpliste şi mărginite. Dar dacă oamenii de ştiinţă, dân- 
du-şi seama de limitele exacte ale eforturilor lor, au renunțat să mai transforme în 
generalizări metafizice rezultatele, desigur nu precare, dar cu o semnificație unilaterală, 
a cercetărilor lor, a rămas totuşi, în mintea unei întregi categorii de oameni, pasibilă 
de intimidare pentru că lipsită de siguranță personală, un fel de teamă nelămurită în 
fața prestigioaselor construcții ştiinţifice ; teamă care este cu atât mai adâncă cu cât 
contactul omului cu ştiinţa e mai îndepărtat şi care se precizează în sentimentul că lipsa 
de atingere cu această ştiinfă echivalează cu o ignoranță care descalifică, Sentiment 


făra îndoială primar, dar care ia libertatea de acțiune şi de gândire multor „doctori“ 
ai teologiei rumâneşti. 


Atitudinea aceasta care dezonorează teologia, pentru că o atinge în demnitatea ei 
de ştiinţă de sine stătătoare, cel puţin tot atât de curată ca toate celelalte ştiinţe, și 
care înfăţişează pe ostenitorii respectivi nu numai ca neştiutori, dar şi ca neconvinşi ai 
teologiei, este fundamental falsă. 

Să observăm că in mintea acestor oameni se confundă ştiinţa cu ştiinţa positivă, 
se reduce adică ştiinţa la ştiinţa pozitivă, şi mai grav, nu se conferă caracter ştlin- 
fific decât afirmațiilor de tonalitate positivă ; ceea ce constitue încă o restrângere, chiar 
înlăuntrul ştiinţelor positive. Felul acesta de a gândi nu e numa! fals. Ele şi inferior ; 
și dovedeşte o totală lipsă de cunoaştere a mecanismului științei positive. Eu ştiu că a 
existat şi a avut chiar succes odată părerea că alât adevăr e într'o afirmaţie, câtă 
matematică este cuprinsă în ea, Dar convingerile acestea au trecut. Astăzi se ştie, chiar 
de silabisitori în ale ştiinţei, că fiecare domeniu de cercetare omenească îşi are incer- 
titudinile lui; că înaintea fiecărei ştiinţe se deschide la un moment dat un câmp al pre- 
supunerilor ; şi că chiar în matematici anumile teorii şi anumite înțelegeri sunt în func- 
ție de temperamentul şi subiectivitatea cercetătorului, unele probleme neîngăduind decât 
asemenea soluțiuni. Exact, vai! ca în metafizică, de pildă, unde adevărul e în funcție 
de timp şi loc! 


In fond nu există o ştiinţă şi o ştiinţă pozitivă, Specificarea aceasta nu se mai 
poate face astăzi ; când toată lumea a înțeles, însfărşit, că cercetarea ştiinţifică se 
face de fapt nu asupra obiectelor, ci asupra obiectelor logice, cari toate la un loc sunt 
tot atât de obiecte, şi, din acest punct de vedere, tot atât de reale, Cred că multă 
vreme de aci înainte lumea se va veseli pe seama închinătorilor ştiinţelor „positive”, 
cari au considerat întotdeauna un număr imaginar drept ceva positiv, dar au refuzat 
acest caracter unei națiuni sau unei biserici. Pentru ca să fie ştiinţifică. se cere unei 
afirmaţiuni : să se supună rigorilor logicei şi să reziste unei confruntări cu realitatea 
la care se raportă. O afirmaţie nu e însă ştiinţifică în ea însăşi. Ea e şliințifică în 
măsura în care se poate încadra într'un sistem de afirmaţțiuni legate într'un tot unitar 
având anumite metode şi raportându-se la un anumit domeniu ; cu alte cuvinte, întru- 
cât se poate încadra într'o ştiinţă ; care, aceasta din urmă, nu se defineşte printr'un 
anumit obiect — unul mai... positiv decât altul! — cât, mai degrabă, printr'o anumită 
perspectivă asupra realității şi mai ales prin putinţa de a face sistem. Asta e ştiinţa, 

Dar atunci teologia nu are nimic de invidiat alte ştiinţe, şi cu atât mai puțin se 
poate ruşina în fața unora din eje. Căci cineva poate să se țină numai de întâmplă- 
rile cari îl cad imediat sub simțuri şi să nu facă ştiinţă, iar altul să cate numai 
spre lucrurile din cer, şi totuşi să facă. 

lar dacă e vorba de ierarhizare, apoi parcă tot mal sus stă teologia, ale cărei 
temeiuri stau in cuvântul revelat al lui Dumnezeu, decât ori care altă ştiinţă al cărui 
obiect e numai făptură a lui Dumnezeu, lăsată la dispoziția bietei noastre putinţe de 
a înțelege. 

Să lăsăm, deci, în pace ştiinţa positivi. Ea nu conferă nici un fel de demnitate 
specială, Cel puțin teologilor, nu. E drept însă, adevăraţilor teologi. 


Nae lonescu 


Spiritul 


profan 


în cântarea corală bisericească 


Existența sau influenţa spiritului profan 
în cântarea noastră corală bisericească tre- 
ceă până acum ca un fapt cu totul natural. 
Nimeni nu şi-a pus măcar problema dacă 
există acest spirit profan. In adevăr, nici 
eclesiasticii, nici laicii — în marea lor 
majoritate — şi ţinând seamă de cunoştin- 
tele lor tehnice și stilistice, nu gândeau, 
că poate fi o polyfonie potrivită liturghiei 
și îngăduită altarului, și o altă polyfonie 
repotrivită liturghiei şi neîngăduită altaru- 
lui, în genere, 

Totul era, la noi, să se facă muzică co- 
rală, cu sonorități cât mai impunătoare, cu 
efecte cât mai reuşite, potriviri muzicale cât 
mai plăcute urechii, 

Muzicanţii noștri din a doua jumătatea 
secolului trecut au tradus sau au compus 
muzică corală bisericească, fără altă preo- 
cupare, decât aceea de a prezenta muzică. 
Aproape toți muzicanții, de cari vorbii, erau 
plini de talent; unii, și de știință muzicală, 
atâta câtă se puteă pretinde desvoltării noas- 
tre culturale muzicale în acea vreme, Bine 
înțeles, nici unul dintre aceștia, oricât am 
simţit în noi glasul sângelui, nu s'a putut 
ridică dincolo de comun, în ciclul muzi- 
canţilor. Ei rămân figuri interesante pentru 
studiul desvoltării noastre muzicale. Pentru 
că li se cerea muzică, atunci oamenii au 
scris piese liturgice după temperamentul și 
pregătirea lor. Au ținut poate seamă şi de 
gustul şi pregătirea ascultătorilor. De aceea 
unele din compoziţiile lor sunt pure însăi- 
lări armonice, fără vr'o preciziune de stil; 
altele sunt traduceri streine, pline de lirism 
şi de o muzicalitate foarte îndepărtată de 
spiritul liturgic sau măcar bisericesc. (Vezi 
articolele mele, Nr. 1 și 2 al Predaniei), 

Intre a fi directorul orchestrei operei ro- 
mâne și directorul corului bisericesc Dom- 
nița Bălașa — cum a fost Ed. Wachmann 


de pildă — nimeni nu întrezărea vro ames- 
tecare nepotrivită, ce ar fi putut da naştere 
unor confuzii de ordin stilistic sau liturgic, 
Faptul acesta de altfel se petrecuse şi aiu- 
rea În occident ca şi în orientul apropiat, 
la Constantinopol de pildă, unde în a doua 
jumătate a secolului XVIII Petre Berechet 
era cântărețul sultanului şi cântărețul bise- 
ricii cei mari ortodoxe, Ba, dimpotrivă, în 
epoca ce ne preocupă, cu cât cineva era 
mai profan în cele liturgice şi se presupu- 
nea mai pregătit în ceeace privea arta mu- 
zicală — în specie corală — cu atât era mai 
vrednic de cinste şi acceptat în strana bi- 
sericii. 

Afirmările mele făcute în Predania Nr. 1 
și 2, subtitlul: Cântarea corală în biserica 
noastră rumânească, privesc în deosebi is- 
toricul acestei cântări și ne lămuresc felu- 
ritele influenţe, pe cari le-au acceptat sau 
le-au manifestat muzicanţii noștri în com- 
poziţiile lor, Evident, aceste compoziţii sint 
un document convingător de dezorientarea 
ce a dominat în cântarea corală din bise- 
rica noastră. Înţeleg prin aceasta, că nu se 
vede în cântarea noastră corală bisericească 
nici o unitate de stil, nici o inspiraţie tra- 
dițională, nici o tratare adequată, care să 
se apropie de tratarea tehnică a marilor po- 
Iyfonişti, Zic a marilor polyfonişti ai vea- 
cului XVI în deosebi, pentru că la ei se 
remarcă cu prisosință accentul credinţei şi 
profunzimea convingerii artistice-religioase. 
Din acest punct de vedere ei sânt și ră- 
mån isvor de inspiraţie și înaltă şcoală de 
desvoltara artistică și de pietate muzicală. 
Observăm la compozitorii noștri de muzică 
religioasă sau liturgică acceptarea tehnicei 
verticale și a stilului comun de operă, se- 
colul XVIII, cu soluri, duete și accente 
pasionale, când nu sunt simple melodii des- 
tinate evidenţierii glasului, anonim sau ne- 

anonim, In ansamblul ei este o muzică re- 
ligioasă mai mult superficială, ce are totuşi 
oare cari calităţi de forță, de patetic și de 
imaginație ce merită a fi relevate, 

Acestea sint simple constatări, pe cari de 
nu le-am face, am fi nesinceri și neobiec- 
tivi în însemnările noastre, Tot deodatăam 
deservi istoria noastră muzicală şi am stă- 
vili orice pornire nouă de înnoire.Nu sânt 
critici, ci evidenţieri, în lumina vremii noas- 
tre, a unor fapte muzicale ce trebue să 
preocupe în deosebi pe muzicanţii ce-și 
pun problema cântării corale în biserica 
noastră rumânească ṣi ortodoxă în genere. 

La noi nu s'a petrecut în domeniul mu- 
zicii corale religioase fenomenul petrecut în 
țăriile occidentului, unde se poate urmări 
pas cu pas ideea călăuzitoare, Evident, şi 
acolo sa manifestat în răstimpuri spiritul 
profan — câteodată destul de brutal — în 
muzica religioasă; totuș poți urmări în linii 
largi, neîntrerupte, frământarea marilor mu- 
zicanţi de a corespunde necesităţilor litur- 
gice cum și contribuţia spiritului lor crea- 
tor. 

Nu există nici acolo o unitate, un tipar 
muzical, care presupune o cristalizare a 
unor lungi eforturi şi deci reprezintă un 
termen hotărit al unei evoluții muzicale, 
Dar există și se simte la fie ce pas preocu- 
parea de a face artă în cadrul liturgic. Şi 
se întâmplă ca aportul muzical să depă- 
șească ideia liturgică. Sentimentul artistic 
să covârşească, sau mai bine zis, să co- 
pleşească misticismul liturgic, cum de alt- 
fel s'a întâmplat în orient cu cântarea omo- 
fonică. 

In vara asta la Paris, în Sainte Cha- 
pelle du Palais, se cânta din 2în 2 Dumi- 
neci muzica maeștrilor muzicanți ai Sfintei 
Capele şi a contimporanilor lor, restituită 
după memorialul ceremoniilor cari sau des- 
fășurat înire al 13 și al 18 veac. S'a cântat 
în ziua de 5 Sept. muzică din veacul al 
17-lea. Am ascultat între altele un Panis 
angelicus, motet pentru o singură voce, 
cântat de un copil, acompaniat de flautul 

timpului, (flautul dulce, ce nu se mai între- 
buinţează azi) viola d'amour şi clavecin, com- 
poziţie a lui Henri Dumont (1610—1684). 
Preotul oficia sfânta liturghie în taină, și în 
cadrul epocii, Ei bine, spiritul acela artis- 
tic, cu totul profan, încadrat de instrumente 
cu sunete catifelate și languroase până la 
pasiune, însoţind un text de o desăvârșită 
frumuseţe, cântat impecabil de un glas cu- 
rat şi fraged de copil, se înfățișa — și nu 
pot spune numai mie — ca ceva foarte 
puţin adequat liturghiei. Piesă de concert. 
ŞI întregul program era la fel. Muzică lu- 
mească, făcută să placă, nu să dispună la 
rugăciune şi să zidească. Aveam impresia că 
asist la o seară de muzică în palatul lui 
Louis XIV, dacă aș fi tras o perdea în fa- 
ţa altarului şi a oficiantului mut. Ei bine, 
acest spirit profan a mers progresiv în oc- 
cident și a pătruns până în inima liturghiei, 
Am putea spune, că biserica era o vastă 
sală de concert, în care un iscusit organist 
şi maiestru de cor avea ocazia dea înfățișa 
publicului orice părea spiritului său că 
s'ar putea acomoda cu atmosfera bisericii și 
îngăduința excesiv de largă a altarului. Mai 
mult încă, spiritul artistic lumesc a înlocuit 
total, în unele momente, spiritul religios 
și a umplut altarul de pofta şi dive'lismen- 
tul său. Astfel s'a ajuns să se execute în 
biserică fragmente din opere de teatru (Me- 
ditaţia din Tais și marșul nupţial din Lo- 
hengrin) şi să se creieze o concepţie des- 
tul de stranie: că în biserică elementul e- 
senţial liturgic poate fi prevalat de elemen- 
tul secundar muzical. De aci o quasi-dis- 
preţuire și o nesocoltire a elementului prin- 
cipal. Şi ca o consecință logică arta mu- 
zicală, în loc de a continua să fie o po- 
doabă, un vesimânt sărbătoresc al liturghiei, 
se transformă complect, Spiritul lumesc ce 
o comandă îi impune această nouă atilu- 
dine, In adevăr, ea rămâne un vestmânt, dar 
un vestmânt ce preferă să acopere un trup 
fără viaţă. Liturghia pentru ea nu există 
decât ca un decor de desfășurare, In acest 
decor destul de somptuos -- deși fără 


viață — arta muzicală poate să se dispună 
la bunul său plac. lată cum din nesocotirea 
idealului liturgic s'a născut rătăcirea muzicii 
religioase în genere și acelei corale în spe- 
zie, Și — prin paradox — din această bi-l 
ruință a spiritului lumesc, a ieşit curentu 
de revenire la adevărata menire a artei mu- 
zicale religioase. Căci vechiul spirit creiase 
o atmosferă stranie. Credinciosul vine la 
biserică pentru plăcerea artistică ce o în- 
cearcă şi nici de acum pentru îndestularea 
sufletească de care are nevoie. 

Intr'o mai mică măsură la noi — şi era 
firesc să fie așa pentru că avem coruri bi- 
sericeşti şi muzică polyfonică de vro 70 
ani de abia — cântarea corală a neglijat 
şi neglijează liturghia. Este drept, că preo- 
cuparea de căpetenie, fie a compozitorului, 
fie a traducătorului, fie a dirigintelui de 
cor, era de a face muzică în primul rând, 
şi câte odată numai muzică, indiferent de 
stilul ei. Dar, fie prin faptul că în biserica 
noastră nu a fost muzică instrumentală, 
care prin caracterul său contravine în largă 
măsură la îndepărtarea muzicii religioase de 
adevăratul său scop, fie prin faptul că mu- 
zicanții noştri — de care am vorbit — nu 
aveau la îndemână posibilităţile muzicanți- 
lor de aiurea, pregătirea și mediul lor 
de trăire, putem afirma, că muzica corală 
nu a mers așa de departe, în devastările ei 
liturgice. Deşi pecetluită de un puternic 
spirit lumesc, ea a atacat problema cu multă 
sfială, Şi chiar atunci când a îndrăsnit dis- 
locări artistice, le-a făcut şi le-a realizat în 
forme oar2-cum acceptabile. Mult mai de- 
zastruoase sînt asalturile vulgare — desbră- 
cate și de artă și de înțelegere şi de pre- 
țuire — ce se dau liturghiei de o seamă 


de clerici şi credincioși, cari cred că o cins- 
tesc atunci când o însoțesc, în masă, cu 
sonorități necoordonate, și cari chiar când 
nu pun acolo un spirit total lumesc, pun 
ceva tot atât de ruinălor, și anume: primi- 
tivism, nepregătire, îndepărtare de tradiţie și 
de lăsământul sfinţilor părinţi şi dascăli, 

Dar cântarea corală la noi în biserică, cu 
tot spiritul lumesc ce a condu-o, ne-a adus 
un mare bine. Ne-a pregătit să înțelegem 
cântarea corală ce se potrivește liturghiei şi 
altarului nostru, Căci aceleași cauze produc 
aceleași efecte. Şi precum în occident, din 
dinamismul spiritului lumesc în arta muzi- 
cală religioasă, s'a născut acel curent de re- 
formă a muzicii religioase în general, ins- 
trumentală, polyfonică şi omofonică, prin 
prețuirea la justa valoare a poliloniei cla“ 
sice și prin renașterea cântecului omofonic 
gregorian, tot aşa și la noi un curent de 
înviorare a cântării omofonice și de îndrep- 
tare a cântării corale. 

Cântarea corală bisericească tinde să se 
inspire din cântarea tradițională bisericească. 
lar cântarea tradițională bisericească se gă- 
sește însemnată şi păstrată în documente 
de netăgăduită valoare liturgică. 

Şi astfel spiritul lumesc în cântarea co- 
rală bisericească a pregătit terenul pentru 
întronarea spiritului religios şi regulelor li- 
turgice şi artistice în acelaş cântare corală. 

Faptul acesta il constat de câţiva ani şi 
a devenit acum o evidență pentru mulți. 
Și cu cât cineva este mai introdus în sub- 
tilitățiile artei muzicale, cu atât devine un 
mii fervent susţinător al spiritului nou de 
reîntinerira a artei muzicale-liturgice omo- 
fonică şi polyfonică. 


Pr. I, D. Petrescu 





Prăâvilarii „Oastei Domnului“ 


Mărturisesc, din capul locului, că am citit 
cu multă luare aminte „pravilele“ celor 2 
oști ale Domnului, în care se cuprinde in- 
văţătura, scopul şi metoda pomenitelor to- 
vărăşii misionare, azi în conflict și concurență 
și anume: „Ce este oastea Domnului“ de 
losif Trifa, preot, apărută în a 5-a ediţie, 
în 1934 și „Pravila oastei Domnului, che- 
mări la o vieață nouă, apărută cu binecu- 
vântarea I. P. S. Sale Mitropolitului Nicolae 
al Ardealului, în 1937. 

Preotul Iosif Trifa, azi caterisit și greu 
bolnav, spunea în 1934 în cuvântul inainte 
al cărții sale de îndrumare a oștii: „și mai 
presus de toate cei ce intră în oaste și cei 
cari au intrat trebue să aibă negreșit cartea 
lui Dumnezeu, Biblia“ (pag. 3). 

Mai departe, ircercând să lămurească 
rostul mișcării ostășești, Iosif Trifa spune: 

„Oastea Domnului este o armată ce luptă 
sub steagul și conducerea lui Isus Birui- 
torul“ (pag. 6), 

„Eu nu sunt decât un umil gornist al 
marelui meu Domnitor şi Comandant, care 
m'a pus să suflu din trâmbiţă şi să strâng 
suflete sub steagul lui" (pag. 6). 

„Adunările oastei Domnului trebue să fie 
inainte de toate o școală a Bibliei, o școală 
biblică. Biblia esteo școală minunată“ (p. 177). 

„Un ostaş al Domnului trebuie să fie un 
harnic şcolar biblic, un harnic cercetător al 
Bibliei, In adunările oastei, toți ostașii citi- 
tori să aibă Biblia“. 

„Un ostaș adevărat este — poate fi— 
numai un ostaș biblic“ (pag. 177). 

„Ostaşii Domnului trebue să învețe a se 
ruga ingenunchind cu toţii în jurul Crucii 
Mântuitorului” (pag. 178). 

Şi „nu numai din cărţile de rugăciuni ci 
şi cu vorbele lor proprii. Rugăciunea cu 
cuvintele proprii este un semn al lucrării 
Duhului Sfânt“ (pag. 179). 

„Toţi ostașii cei întăriți să facă pe misi- 
onarii“ (pag. 179). 

„Pentru adunare, pentru adunarea dela 
Matei 18,28 nu trebue aprobare specială“ 
(pag. 186). pia: 

„Oastea Domnului este aflarea și vestirea 
lui Isus cel răstignit“ (pag. 195), 

„Programul oastei l-am aflat gata dela 
dumnezeescul Apostol Pavel“ (pag. 197). 

„Puterea oastei este Isus cel răstignit“ 
(pag. 198). 

„Creația oastei a fost dela inceput un 
voluntariat" (pag. 206). 

„Dastea trebue să rămână un voluntariat 
duhovnicesc care lucrează și activează în 
cadrele învățăturilor din Biblie și Biserică“ 
(pag. 206). | 

„Oastea Domnului se ocupă cu cei mulţi 
cari au dezertat din tabăra Domnului“ 
(pag. 215). 

„In tabăra noastră vin cei ce spun plân- 
gând că au scăpat din tabăra diavolului 
(pag. 216). 

„Noi, ostașii Domnului vrem să trăim 
evanghelia... aşa cum au trăit-o creștinii cei 
dintăi. 

Asta-i toată „noutatea“ oastei Domnului“ 
(pag. 217). 

„Eu sunt de fermă și nestrămutată con- 
vingere că sectarismul nu se poate combate 
decât cu o puternică lucrare de evangheli- 
zare“ (pag. 220). | 

„Sectarismul — și prinderea lui — trebue 
privit ca o însătoșare a oamenilor după cele 
sufletești“ (pag. 220), 

„Fiecare ostaș cetitor să aibă biblia și să 
se hrănească cu cetirea ei. Biblia (in care 
se cuprinde și noul Testament și Psaltirea) 
trebue să fie pâinea sufletească zilnică a 
fiecărui ostaș“ (pag. 227). 

„Șapte ani de zile m'am luptat cu greu- 
tăţile inceputului, fără să-mi vină nime în 
ajutor. Şapte ani de zile, conducătorii bise- 
ricii n'au avut niciun cuvânt pentru această 
mișcare, cu toate că ea lucra în cadrele 
bisericii, inițiată fiind de un preot" (pag. 232), 

„Cei cari dela început ar fi trebuit să-i 
dea sprijin şi ajutor, s'au interesat de ea 


numai atunci când era deja o puternică în- 


făptuire, care putea aduce glorie și laudă 
personală“ (pag. 232), 

„Am tras şi am conturat singur cadrele 
voluntariatului Oastei accentuând, însă, cu 
toate prilejurile că stăm sub controlul spiri- 
tual al bisericii întregi, Sf, Sinod (mișcarea 
cuprinzând toate eparhiile (pag. 132). 

Pa 

Din textele extrase, reiese limpede că 
mişcarea începută de losii Trifa, nu era o 
mişcare sectară, ci o mişcare de „înviorare 
religioasă“, „de intoarcere la Dumnezeu“ 
„de premenire a moravurilor“. Totuşi ea 
era legată de biserică, după propria măr- 


turisiie a lui Iosif Trifa, numai prin ca- 
litatea de preot a iniţiatorului. Și atunci 
era fatal, ca ea să degenereze, pe nesimţite 
într'o mișcare „extra ecclesiam“, 

Caracterul exclusiv biblicist al pietăţii 
ostășești ii da nuanţa unei mișcări neopro- 
lestante, impotriva căreia trebuia să se ia 
imediat atitudine. 

„E drept că Oastea lucrează şi activează 
în cadrele învățăturilor din Biblie și Bise- 
rică“ (pag. 206). 

Dar nu vi se pare că „și Biserică“ sună 
ca un adaus pentru circumstanţă ? 

Căci, nicăiri, în cartea lui Iosif Trifa, nu 
veți găsi un singur rând în care să se vor- 
bească de Biserică, de Sfintele ei Taine şi 
așezări canonice, de Sfânta Tradiţie, de 
Sfânta Fecioară, de închinarea cuvenită 
Sfinților etc, 

El însuşi nu era un practicant religios 
după rânduiala Bisericii ortodoxe. Este un 
fapt pe care Iosif Trifa nu-l poate tăgădui, 
Poate nici nu-și da seama de gravitatea 
acestui lucru. 

Faptul că mișcarea a prins, totuşi, e uşor 
de lămurit dată fiind setea de vieaţă duhov- 
nicească a poporului mai ales în Ardeal, 
unde Biserica a activat intens și nobil pe 
terenul ideii şi conservării naţionale, iar, 
din pricina ofensivei catolice, patronate de 
un stat dușman, vieaţa mânăstirească, ne- 
secat isvor de evlavie și trăire ortodoxă, 
era ca şi inexistentă. 

Impregnat de lectură sectară, (Iosif Trifa 
citea și prelucra aproape exclusiv lucrările 
baptistului Spurgeon, şi eu însumi, la do- 
rința sa, i-am tradus din franțuzeşte o parte 
din predicile lui Sundar Singh) era cu ne- 
putință, ca Iosif Trifa să-şi poată controla 
doctrina pe care o vulgariza, cu vădit suc- 
ces, prin publicațiile sale. 

Fără studii temeinice de teologie orto- 
doxă, losif Trifa s'a pomenit, fără să prindă 
de veste, propagând o învăţătură greşită și 
tedențioasă și o pietâte nuanțată vizibil de 
protestantism, 

Eu îl cred sincer pe Iosif Trifa. Sincer, 
dar ignorant întrale ortodoxiei. De aci și 
dezastrul. 

E drept, i-a lipsit şi cenzura necesară. Im- 
presionată de succesele mişcării, de exten- 
siunea ei progresivă, în popor, autoritatea 
bisericească, a renunțat, sau a întârziat con- 
trolul doctrinar, prea mult. 

Când ea şi-a dat seama de proporțiile 
erorii doctrinare și de toate gravele ei ur- 
mări, n'a mai putut soluţiona altfel „cazul 


Trifa“ decât prinir'o penibilă sentință de 
caterisire, care ar fi pulut fi, sigur, evitată 
dacă un singur om, singurul dator s'o facă, 
ar fi fost mai atent la ceiace se lucra cu 
propria sa încuviințare, 

De ce acel om n'a putut fi suficient de 
„atent“, este altă chestiune, de care ne vom 
ocupa altădată, 

Atunci vom spune și cine a dat cel din- 
tâi (aici, la Bucureşti, căci Sibiul s'a trezit 
mai târziu) semnalul de alarmă impotriva 
tendințelor doctrinare centrilugale ale „Oa- 
stei Domnului“. Trifa a greşit 1) pentrucă 
n'a fost teolog, 2) pentrucă n'a tost con- 
irolat şi 3) pentrucă devenise prezumțios și 
încăpățânat, în urma valului de aderențe, 
simpatii și laude, de care era asaltat, 

Isbutise să creeze o mișcare cu care nu 
ştia ce să facă. Ii depășise și competența și 
energiile. 

Ambiția, însă, nu-l läsa să ceară indru- 
mări și colaborări nouă, 

Orgoliul lui de „om mântuit* (de unde 
o știe ?) îl făcea să vadă în oricine încerca 
să-i lămurească anumite poziţii doctrinare, 
un „emisar al lui Satan“, care vrea să-i 
compromită misiunea. 

Aşa crede si astăzi, când se lamentează 
împotriva Mitropolitului, care i-a cerut și 
i-a obținut caterisirea, 

Pentru Trifa, ca şi pentru toți sectarii, 
vieața morală e totul. Doctrina Bisericii 
n'are importanță, Dar vieaţă morală au și 
jidovii şi turcii și indiferenții cari nu se mån- 
tuesc, totuși, pentrucă ei nu sunt în Biserică. 
Şi „în afară de Biserică nu este mântuire”, 

In locul „Bisericii“, Trifa a pus „Biblia“, 
adică bibliolatria. Tot materialul anecdotic, 
ilustrativ, povestiri, exemple etc, este pre- 
lucrat, uneori plagiat, pur și simplu, fără 
nicio alegere și adaptare doctrinară (pen- 
trueă Trifa nici nu o putea face) din lucrări 
sectare. Personal, am avut, deseori, prilejul 
să-i văd biblioteca. Biblia, singura carte de 
doctrină. Cărţile lui Spurgeon, singurele co- 
mentarii, 

Și dacă, măcar acum, Sibiul este hotărât 
să salveze oastea, precum se pare că o do- 
rește, din coniuziunile dogmatice, în care 
ea a eşuat, ar trebui să întocmească un 
registru al tuturor erorilor dogmatice, de 
care sunt pline cărțile lui Trifa, şi de care, 
repetăm, nu este numai Trifa vinovat. 

Mitropolitul Ardealului ar avea prilejul 
să-și afirme competența dogmatică, pe care 
și-o atribuie, ca fost profesor de teologie 


dogmatică și al lui Iosif Trifa. 
T 


Inlăturând astfel legitime bănueli de com- 
plicitate (pentru lunga rezervă în care sa 
ținut până acum) și mai ales, după inadver- 
tențele surprinse în prefața cu care I, P, 
S. Sa însoțește traducerea românească a 
„Ortodoxiei“ lui Bulgakov apărută la Sibiu, 
sub auspiciile I. P, S, Sale, 


II. 


„Pravila Oastei Domnului“, apărută cu 
binecuvântarea I, P. S. S-le Mitropolitului 
Nicolae, afară de chipurile cu care se des- 
chide şi de articulele care par a fi o re- 
plică dată „trifismului“ (cuvântul nu ne a- 
pârține) cuprinde şi statutele societății mi- 
sionare ortodoxe „Oastea Domnului“,precum 
şi un „regulament desvoltător al Statutelor 
„Oastei Domnului“, 

Materialul nu este sistematizat ; lucrarea 
iți face impresia că este ieșită tot din oti- 
cina lui Trifa. 

Ca și în cartea lui Iosif Trifa găsești aci 
tablouri religioase, de inspirație eterodoxă, 
articule, cuvântări, istorioare, amestecate 
uneori destul de ciudat, 

Editorul, face impresia că a lucrat repede 
și oarecum în panică. Dar, poate, știm noi, 
caracterul acesta antologie al cărţii, intra 
în gustul poporului, mai ales în cel culti- 
vat de lucrările lui Trifa. 

De data aceasta, se simte intervenţia di- 
rectă și prudentă a ierarhului, care sub 
titlul „document“ permite să i se publice 
răspunsul dat unui protopop din cuprinsul 
arhidiecezei sale, în 1930: 

„Mai ales, acum, după răsboiu, s'a trezit 
o mare sete și însetoşare religioasă, care 
nu poate fi îndestulată cu metodele pas- 
torale de până acum, cu serviciile rituale, 
şi cu Molitvelnicul, 

Sectarismul este el însuși o mărturie des- 
pre această sete religioasă, In mrejile sec- 
tarismului au fost prinşi tocmai acei cari 
însetau mai mult după Sfânta Scriptură și 
n aveau unde să-și potolească setea lor cea 
sufletească. 

In faţa vremilor schimbate ne trebuia o 
preoțime mai activă, ne trebuia un curent 
de regenerare religioasă. De aceia am pur- 
ces la trezirea acestui curent religios. Dela 
mine s'a pornit acest curent. 

Imi trebuia un organ de publicitate și un 
om. Cine era omul care să mă înţeleagă ? 
Dumnezeu m'a oprit cu gândul asupra lui 
losii Trifa, modestul preot din munții apu- 
seni. L-am chemat. A venit. Dumnezeu l'a 
ajutat in munca sa cea rodnică. 

Mulţumesc lui Dumnezeu că am găsit în 
Părintele Trifa omul de nădejde, care mi-a 
înțeles intenţiile și pe care-l socotesc unul 
din cei mai vajnici colaboratori a: mei şi 
cel mai aproape de sufletul meu“. 

Din elogiul vlădicului dela Sibiu, făcut în 
adunarea eparhială, cu 7 ani În urmă, ar 
reieşi ca I. P. S. Sa a văzut, în Trita, un 
„alter ego“. 

De menţionat, că in 1939 apăruseră căr- 
tile despre Sfântul Duh, prelucrate de Trifa 
după Der heilige Geizt a lui Spurgeon, 
scăpând, de mirare, controlului doctrinar al 
I. P. 5. Mitropolit, pe care, se pare, că-l 
interesau, atunci, mai mult, proporţiile miş- 
cării, ecoul ei social, decât doctrina, pe care 
ea se întemeia și o propaga, 

Peste 5 ani numai, Trifa va fi declarat 
„viclean“, „încăpățânat“, om „cu intenţii 
ascunse“, „insubordonat“ etc. Se întâmplase 
chestia cu „tipografia“, 

Şi provila scrie : 

„Păşind pe față impotriva autorităţii bi- 
sericești, luptând să abată din ascultarea 
bisericii pe credincioşii din sânul poporului, 
fostul preot a voit să ducă după sine lu- 
crarea oastei ca și cum ar Íi fost un bun 
al său, nu al Bisericii. Din postul de preot 
şi-a dat demisia pe motiv mincinos și vreme 
de aproape 2 ania săvârşit lucrare de răs- 
vrătire, defăimând pe superiori și ducând 
în rătăcire pe cei de bună credință, 

În fața unei asemenea purtări, autorita- 
tea bisericească a chemat la ordine pe cel 
răsvrătit, dar acesta cu  diavolească vicle- 
nie a declarat că nare să dea seamă ni- 
mănui de nimic, întrucât na primit dela 
nimenea nicio însărcinare in legătură cu 
„Oastea Domnului“, 

Văzându-l atât de înstrăinat, răsvrătitul a 
fost dat în judecata forurilor bisericești, cari 
după vreme îndelungată și după repetate 
îndemnuri pentru întoarcere, l-au caterisit, 

S'a mers și mai departe, căci chiar ca- 
terisit, fostul preot continua să asmuțe po- 
porul și atunci Biserica nu sa putut lăsa 
batjocurită, ea a luat măsuri pentru opri- 
rea gazetei trifiste. In felul acesta, cel ca- 
terisit a fost scos din luptă şi pus la locul, 
care i se cuvenia“ (pag. 14). Despre vrajba 
ivită în sânul mișcării şi despre neasculta- 
rea preotului I. Trifa, ni se anunţă o carte 
întreagă, mai târziu (pag. 13). 

Ne vom spune cuvântul, deci, când vom 
aveă, înainte, documentele. 

Dar din „documentul“ în care se facea- 
pologia „vajnicului colaborator“ al Părinte- 


lui Metropolit dela Sibiu, extragem uluitoa- 
toarea afirmaţie a I. P. S. Sale că „după răs» 
boiu, setea religioasă a poporului nu poate 
fi îndestulată cu metodele pastorale depână 
acum, cu serviciile rituale, Și cu Molit- 
velnicul. (Sublinierea este a noastră). 

„Lrebue să împărtăşești poporul cu rea- 
lităţile superioare ale vieţii spirituale, să-l 
aduci în legătură cu Hristos, cu viaţa în 
Hristos”, „...Poporul vrea să să adape la 
izvorul învăţăturii creștine, să citească Sf. 
Scriptură, pe care nu i-o putem refuză, 

Daţi poporului Sf. Scriptură. Daţi-i apa 
cea vie" (pp. 18, 19). 

Trecând peste tonul liric, prea liric, al 
acestei proclamaţii pastorale, nu vedem ni- 
ciun dezacord intre metoda „trifistă“ de e- 
vanghelizare și cea a Mitropolitului Bălan. 
Aceaşi bibliolatrie și la unul și la altul, Ca 
și când biserica ortodoxă ar fi o biserică 
„fără scriptură” şi poprul nostru o insulă 
de antropofagi, la care preotul trebue să 
meargă cu biblia, cum merg misionarii pro- 
testanţi, că să-i reumanizeze prin Hristosul 
Bibliei, 

Nu era deci firesc ca Trifa să evanghe- 
lizeze, după cea mai veritabilă metodă pro- 
testantă, răspândind biblia şi numai biblia ? 

Fostul lui dascăl de dogmatică pune ac- 
centul principal tot pe biblie, ca și cum 
n'ar exista Sfânta Tradiţie, Trifa consideră 
şi el ca cevă secundar, inactual și poate 
chiar primejdios „molitfelnicul“, serviciile ri- 
tuale, pentrucă, de n'ar fi crezut așa, am 
fi găsit măcar un singur loc unde să se 
vorbească de importanța „slujbelor biserice- 
şti“, a Sfintelor Taine, a lerurgiilor, a Molit- 
felnicului. In Biserica ortodoxă, Biserică 
esențial sacramentală. 

Noi credem că „moliifelnicul“ nu se prac- 
țică atât cât s'ar cădea şi că „serviciile ri- 
tuale” nu se cunosc atât cât ar trebui; că 
sunt uneori din păcate slujitori cari se în- 
curcă în slujba Sfiatei Liturghii, sauo mu- 
tilează, sau taie cu „ceruza“ Evangheliile 
Sfintelor Patimi, pentrucă sunt obositoare și.., 
„prea se repetă“ sau cari confundă pe 
Sfântul Grigorie Dialogul cu Sfântul Gri- 
gorie Teologul și, deci, atribue Liturghia ce- 
lor mai nainte sfințite Stântului Grigorie 
Teologul, crezând ei în marea lor compe- 
tenţă în ale teologiei că trebuie să fi fá- 
cut şi Sfântul Grigorie Teologul o liturghie, 
de vreme ce au făcut câte una ceilalți mari 
ierarhi şi dascăli: Sf. Vasile cel Mare și Sf. 
loan Gură de Aur, alături de cari, se află 
Sf. Grigorie Teologul,in închinarea Bisericii. 


Este foarte adevărat că preoțimea de din- 
coace n'a fost în stare să alunge cu molit- 
felnicul demonii unei pseudo-culturi impor- 
tate din ce a avut apusul mai putred, ca 
să fericească ţara, urmarea trislă fiind că bi- 
serica aici și-a pierdut în mare parte apos- 
lolescul ei rol istoric pe care l-a avut în 
tot trecutul neamului românesc”. (vezi: Che- 
marea preoțimii noastre în Bibl. bunului 
păstor, redactată de Dr. N. Bălan Sibiu. 
1913, pp 16, 17). 

Dar, oare, săracul „molitfelnic“ să fi fost 
de vină ? Sau poate tocmai părăsirea sau 
neinţelegerea lui? Cine poate spune un cu- 
vânt măcar împotriva culturii teologice ? Dar 
exclude ea, (are dreptul și poate so facă) 
molitielnicul ? 

Dimpotrivă, noi credem că cine înţelege 
rostul molitielnicului este un mare bogos- 
lov. Cu cât cinevă a pătruns mai adânc în 
tainele teologiei și trăirii ortodoxe, prețuește 
mai mult şi susține mai aprins valoarea 
molitfelnicului. Credinţa, ea însăşi, chiar 
fără prea mari studii de teologie, iți 
dă inţelegere pentru valoarea molitfelnicu- 
lui, Fără credinţă, teologul cu diplomă, nu 
înţelege tot sau nu înțelege nimic, sau in- 
țelege strâmb rosturile vieţii harice. De a- 
ceia au fost preoți fără titluri academice 
care înțelegeau mai mult din tainele cre- 
dinței, decât mulţi dintre cei cu aceste 
studii, 

Molitielnicul nu exclude teologia — doar 
este atâta teologie în el — după cum nici 
teologia nu exclude molitfelnicul pentrucă 
ea este sfântă, Cu cât este mai sigură teo- 
logia ieromonahului Dionisie Lungu, în ce 
privește ortodoxia, decât a nu știu cărui 
doctor în teologie, care lasă să iese din cen- 
zura teologiei lui afirmaţii ca aceea, de 
pildă: „că biserica ortodoxă nu cunoaște pe 
Sfântul Duh“. 

Ceiace se cere, deci, în primul rând, este 
să trăeşti moltifelnicul ca să-l înţelegi. Dacă 
vrei să-l înţelegi, fără să i cunoşti puterea, 
il calomniezi și ceri aruncarea lui la pod 
sau înlocuirea lui cu Harnack, cu Durkheim 
sau cu d-l Berceanu, fundator de atenee 
populare. Se înțelege, că cine iși trăește ru- 
găciunile, cine este totdeauna prezent și 
participă cu toată ființa lui, la slujbele pe 
care le săvârşeşte, nu poate degenera, în 
automatism ritual (deşi poate şi acest au- 
tomatism n'ar trebui să fie interpretat, tot- 
deauna, în sens peiorativ). 

Slujbele, făcute cu indiferenţă, impazrso- 
nal, nu pot constitui un argument impo- 

triva molitfelnicului ci impotriva preotului, 
indiferent, sau absent, în slujba lui. Prin ur- 
mare preotul trebue eliminat sau trans- 
format, nu molitfelnicul. 

Şi preotul nu se poate imbunătăţi prin 
știință, ci prin educaţie. lar educaţia se face 
în 'primul rând prin pildă, nu prin circu- 
lări agresive și defăimătoare, nici prin ati- 
tudini de magnat, nici prin ralinamente 
sibaritice, 

Pentrucă, în acest caz, e de o mie deori 
mai bun, „popa cu ceaslovul și basmaua 
roșie“ în care-și punea cu grije, prinoasele 
primite dela credincioșii, petru care el se 
me cu evlavie, de dimineață până seara, 

e el, Biserica poate fi sigură, că nu-i 
va strica învăţătura și rânduelile, că nu va 
sta la tocmeală cu ereticii, că nu va litur- 
ghisi la „Radio“, că nu va încheia concor- 
date cu papiștașii, că nu va mânca și seva 
fotografia cu rabinii, că nu va schimba pas- 
calii și că nu va scoate călugărițele din må- 
năstiri, ca să le facă infirmiere. 

Prin urmare nu molilfelnicul este vinovat 
că sunt preoți care-l practică fără suflet, 
fără înțelegere, fără trăire personală, poate, 
fără credinţă în ceiace el cuprinde, ci preo- 
tul, care nu s'a identificat cu chemarea 
lui, poate și pentru că cei ce l-au crescut, 
i-au trădat şi falsificat idealul, l-au amă- 
git, sau l-au îndrumat greşit. 

În numele teologiei și al adevăratei cul- 
turi, nimeni, în afară numai de cazul că 
cineva ar vrea să facă pe originalul, nu 
poate formula acuzaţii de inutilitate și inac- 
tualitate împotriva molitfelnicului. Mai ales 
că molitfelnicul nu execlude erudiţia teolo- 
gului, vigoarea militantă a apologetului și 
eroismul incandescent al misionarului, 

Sub bolta sfintei Biserici ortodoxe, în- 
floresc şi rodesc toate darurile pentru slava 
lui Dumnezeu și mântuirea oamenilor. Dar, 
recunoaşteți, că nu putem lupta în numele 
culturii și „culturalizării“, împotriva Sfântu- 
lui Duh, ale cărui haruri curg în biserică și, 


din ea, în viața lumii, ca so îndumneze= 
ească, 

Sfântă „cultură a moliftelnicului" | De 
te-ar fi avut Iosif Trifa, n'ar fi fost azi ca- 
terisit ! La înfricoșata întrebare a lui Hris- 
tos, vei putea avea tu, Iosif Trifa, răspun- 
sul cel bun? Şi ce vor răspunde cei cari 
te-au învăţat că molitfelaicul a fost bun nu- 
mai „când poporul român, ducea o viaţă de 
hilot" ? (Chemarea preoțimii noastre, p. 67). 

De încheiere, avem, astăzi, o pravilă 
nouă și prin urmare o ostășie statutară, 

Neoostașii — mulți proveniţi din frontu- 
turile lui Trifa — s'au covertit, subit, la 
ortodoxie, — scăpând astfel de toate riscu- 
rile responsabilității solidare. Nu putem ști, 
incă dacă această convertire este sinceră 
şi, desigur, durabilă, Deocamdată înregis- 
trăm aci faptul ca pe una din consecințele 
salutare ale caterisirii lui Trifa, pentrucă 
noi bănuim, că vor fi și altele nu tot atât 
de salutare, 

„Oștile stau faţă in față“ iar la steagul 
alb al păcii sau măcar al armistițiului, se 
pure că nu se gândeşte, încă, niciunul din 
arhistrategii celor două fronturi beligerante, 

Se pregătesc și dintr'o parte și din alta 
„bombe“ care se zice, că vor fi catastrofale 
și pentru tranșeele în care se apară Trifa 
şi pentru cele din care atacă Secaş. „Ma- 
rile puteri“ evident sunt de partea oastei 
celei nouă. Cea veche însă ni se comunică 
de unii indiscreți, că ar arunca curând în 
luptă o bogată arhivă menită să compro- 
mită unele prestigii socotite de mulți până 
acum intangibile, 

Destul de trist! Dar aşa se intâmplă, tot- 
deauna, cu toţi ostașii, când marii lor co- 
mandanţi dorm somnul duşilor de pe lume, 
— şi se trezesc abia, când au fost făcuţi 
prizonierii  .„.adversarului sau... ai unor 


erori ireparabile. 

Și tot așa se întâmplă cu toți cei ce cad 
victime maniel grandoarei. Dar deccamdată, 
ne oprim 


aci, 
Preotul Grigorie Cristescu 

Teologul lon Nichifor Crainic ? 


Într'un apel îndreptat, cârdva, „către iu- 
biții noștri vlăsceni“, d, Ion Nichifor Crainic, 
pfolesor universitar şi ziarist, lăsând falsa 
modestie și îmbrăcându-se cu adevărul, se 
prezenta așa cucernicilor preoţi din Vlașca : 
„îndrumător al culturii contemporane pe 
căile ortodoxiei“. Asta cată a însemna că 
domnia-sa cunoaște, pe degete, toate potecile 
ortodoxiei. In primul rând. lar în al doilea: 
că are meșteșugul și puterea de a abate 
„cultura contemporană“ pe aceste poteci. 
Treabă — să o recunoaștem — grea : treabă 
supraomenească, treabă de Smeu, de Strâm- 
bă- Lemne. 

D. Ion Nichifor Crainic a fost, o vreme, 
„Stegar“ în ţara asta : stegar al ortodoxiei, 
Steagul il luase de la domnul Sevastos, care 
credea, se pare, că Inchiziția a fost ispravă 
ortodoxă. D-l I. N. C. combătându-l pe che- 
stia asta şi îngenunchindu-l, i-a luat din 
mâni steagul... teologiei. Așa a ajuns stegar. 
Ce sta scris pe steagul acesta, purtat cu 
destule foloase de dl. I. N. C., se va vedea 
mai la vale, 

DI. I. N. C. nu se poate plânge de lipsa 
norocului în viață. Profesor la Facultatea 
de Teologie a ajuns fără titlurile legale: 
dl. I. N. C. este numai licențiat in teologie. 
Titlul de doctor, cerut de lege, nu-l are. Şi 
nici alt titlu academic nu mai are. La Faculta- 
tea teologică din Bucureşti — unde și asis- 
tenții, toți, sunt doctori — dl. I. N. C. este 
singurul „licenţiat“. 

Norocul domniei-sale nu s'a sfârşit însă 
aci : la catedră a ajuns fără examen, 

Mai mult: dl. I. N. C. n'a avut și nu 
are, până în ziua de astăzi, nici o lucrare 
de teologie, (DI. 1. N. C. nu are nici măcar 
teza pentru licența în teologie: seria din 
care a făcut parte a fost scutită de această 
lucrare. A avut noroc și aci), Broșura „Or- 


*) Vezi nota de la pag. 24. 


I. 


todoxia concepția noastră de viaţă“ 1) — con- 
ferențä ţinută la Sibiu — nu este teologie: 
Căci ce pot avea comun cu teologia a- 
dâncimi de cugetare ca acestea: 

„Intr'un sistem de filosofie, ideile ce ni se 
înfățișează ca adevăruri sunt învestmântate 
în formule abstracte, care sunt accesibile 
unui cerc restrâns de oameni. Comuni- 
cabilitatea acestor idei se reduce la o gith- 
nastică mintală a celor cari vor să le în- 
țeleagă. Dar viața propriu zisă a acestui 
cerc restrâns câștigă prea puţin sau aproape 
nimic din această gimnastică mintală. Mai 
ales dacă luăm in seamă că ceiace ne in- 
fățişează un filosof ca adevărat vin alți fi- 
losofi şi tăgăduesc“ ? 

Și nici cealaltă conferență a domniei-sale 
„Tineretul și Creștinismul“ ?) nu se poate 
chema teologie. Fragmentul pe care-l dau 
aci, din această lucrare arată linia pe care 
se mișcă eforturile d-lui |. N. C.: 

„In pofida acestor ostilităţi, tinerimea de 
altădată a continuat să păstreze un respect 
față de instituția sacră a poporului. E ade- 
vărat că inainte de războiu acest respect 
avea o nuanță pur naţională, Biserica era 
considerată ca un monument al trecutului, 
având un rol cultural-naţional de mâna in- 
tâia, cum i-l atribuia Nicolae Iorga, care, 
fost marxist în adolescență, n'a putut in- 
țelege nici mai târziu, ca istoric naţional, 
rolul spiritual al ortodoxiei în viaţa nea- 
mului românesc“ *). 

Tot astfel, celelalte conferenţe, esseuri şi 
articole din „Puncte cardinale in haos“: 
George Coșbuc poetul rasei noastre ; Roma 
Universală ; Nicolae Bălcescu ; Coupo Santo; 
Estetica lui Nicolae lorga sau misticul fără 
voe, nu sânt teologie, 


1) Sibiu, 1937, 29 pp. lei 10. 

2) Publicată şi in „Puncte cardinale in haos, Bucu- 
reşti, 1936. 

3) Puncte cardinale in haos, pag. 22. 

Teologie a făcut, totuși, d. I. N. C. In 
esseurile şi articolele publicate în „Gândi- 
rea“, in „Cuvântul“, în „Curentul”. In teo- 
logie dl. |. N. C. are... puncte de vedere, 

li vom înfățișa aci doctrina, în punctele 
cele mai clare, cele mai categorice ale ei: 
despre Rugăciune, despre Sfinți, despre 
Moaşte, Din aceste puncte de doctrină va 
răsări teologul. 


a) DI. I. N. C. crede și mărturiseşte că 
rugăciunea care este îndreptată către Maica 
lui Dumnezeu, sau către Sfinți nu este ru- 
găciune. Că valoarea ei este nulă. Fiindcă 
nicăiri nu se spune să facem rugăciuni căire 
acești sfinți, oameni morţi, cu trupul putred 
în pământ şi cu sufletul in așteptarea Ju- 
decăţii. Rugăciune adevărată şi primită (va- 
labilă, adecă) este numai rugăciunea către 
cele trei Fete ale Dumnezeirii: Tatăl, Fiul, 
Sfântul Duh. Dar să-i däm d-lui | N. C. 
cuvântul : 

„După doctrina lui Isus şi după mintea 
sănătoasă, la care face mereu apel dog- 
matica nu e rugăciune decât rugăciunea 
câtre Dumnezeu : Tatăl nostru care eşti în 
ceruri... Căci rugăciunea presupune o ființă 
absolută câtre care să se înalțe. Dacă nu 
se adresează acestei ființe absolute, valoa- 
rea ei este nulă. In această ordine înaltă, 
pe lângă Tatăl nostru, Biserica are nespus 
de frumoasele rugăciuni către celelalte feje 
ale Treimii : Lumină lină ; Impărate ceresc 
mângăâitorule. Nu există, nicăeri, nici o 
poruncă să ne rugăm altcuiva decât lui 
Dumnezeu *)". 

b) Şi ca să fie bine înțeles, «daogă: 

„Un citat care să susțină rugăciunea 
câtre sfinţi, nu există *)". 

c) Pentru d-l L N. C. Sfinții Mucenici sânt» 
până la judecata viitoare, la fel ca păcătoşii, 
așteptând judecata. Moaştele? O glumă 
sinistră : 

„Ei sunt, şi unii şi alţii, (păcătoşii şi sfin- 
ţii n. n.) într'o stare de provizorat, în aş- 
4) Nichifor Crainic, Cuibul cu barză, in „Gândirea“, 


an, lll, nr, Li. 
5) ibid, 

teptarea judecății universale. Până atunel 
nici nu sunt întregi: sufletul lor e în cer, 
trupul mort în pământ *)“. 

Pentru nepovestita ignoranță a d-lui I, N. 
C. slujbele Bisericii, cu cele Şapte Taine ale 
Ei, cu Sfinții și Icoanele Ei, sânt — în lim- 
bajul său pitoresc — lucruri, de periferie a 
credinţei“, D-l 1. N. C. își mărturisește respec- 
tul pentru „strădania de readucere a sufletu- 
lui dela periferia credinței către centrul ei: 
dela cultul ritual al sfinţilor și icoanelor, la 
cultul spiritual, evangelic al lui Cristos 1)“, 


In satfără de câini dl. I. N. C. a fost o vreme 
„Stegar al ortodoxiei”. La atâta ignoranță, 
etalată cu atâta siguranță de sine, nu știi 
ce ai mai putea răspunde, De unde ai mai 
putea începe. Să incepi să-l informezi pe dl. 
IL N. C., profesor de Mistică şi Ascetică la 
Teologie, despre conţinutul „periferic“ al cre- 
dinței ortodoxe, după Soboarele Ecumenice 
şi după dogmatiștii Sfinții ai Bisericii? Să-i 
vorbeşti despre sfintele lui Dumnezeu Taine 
— care acolo, la „periferie“ stau ? Să-i arăţi 
că nu se pot—de dragul dumnealui—arunca 
toate slujbele Bisericii, toate odoarele, toate 
icoanele, toate Pravilele şi Predaniile, pe care, 
peste veac, le-a întărit Biserica ? Să-i pui 
în față hotărârea Soborului VIl Ecumenic: 

„Dacă cineva învață, sau condamnă, în 
vreun fel, ceiace Biserica consfințeşte : fie 
cartea Evangheliilor, ori chipul crucii, ori 
vreun alt chip, ori Moaștele vreunui Muce- 
nic; sau dacă cineva încearcă să dărâme 
predaniile Bisericii soborniceşti, ori folosește 
la treburi lumești sfințitele vase, ori mânăs- 
tirile care trebue respectate, de este episcop 
sau cleric, să fie depus din treaptă; iar de 
este monah ori mirean, să se alurisească **)" 
Şi iarăşi: 

„Anatema asupra aceluia care nu cinstește 
Icoanele făcute in numele Mântuitorului, sau 
al Sfinților *)“. 

6) ibid. 

7) ibid. 

8) Hefele, Histoire des conciles, d'après les docu- 
ments originaux, tome lll, deuxième partie, p. 733. 

9) ibid, pag. 114. 


Să aducem la cunoștința teologului I, N. 
C. învățătura despre Sfintele Icoane și des- 
pre Sfintele Moaşte a Sfântului loan Da- 
maschin — căruia al șaptelea sobor ecu- 
menic îi împletește „cununi de laude“ nu- 
mindu-l „luminător care luminează în lume, 
cuvânt al vieţii ţiind” ? Impotriva dogma- 
tistului I. N. C. (cel cu trupurile Sfinţiler 
moarte în pământ) iată ce învaţă Sfântul 
loan Damaschin despre Sfintele Moaște: 

„Pentru că trup mort cum poate să facă 
minuni ? Cum, dar, printr ânşii draci se go- 
nesc, boale se depărtează, bolnavi se tämä- 
duesc, orbi iarăși văd, leproşi se curăţesc, 
ispite și necazuri se risipesc, toată darea 
cea bună dela Părintele luminilor printr ânșii 
se pogoară la ceice cu neindoită credință 
cer“ 1). 

Sau să-i punem sub ochi canonul 7 al 
Soborului Ecumenic din anul 787: 

„Deci câte cinstite biserici s'au sfinţit fără 
de sfinte Moaşte ale Mucenicilor, poruncim 
să se facă punere de Moaşte, cu obișnuita 
rugăciune; iară cel ce va sfinți biserici fără 
de sfinte Moaşte, să se caterisească fiindcă 
a călcat predaniila Bisericii”, 

Să-i arătăm d-lui |. N. C că Sfântul Vasilie 
cel Mare numește pe Sfinţi „puternici mij- 
locitori“ la Dumnezeu? Sau să-i aducem 
învățătura Slântului loan Gură-de-Aur şi a 
sfântului Grigorie Teologul despre sfintele 
Moaşte, care „chinuesc pe diavoli“ și „slo- 
bozesc pe cei ce gem sub legăturile lor 
tari“ ? Să-i spunem că Sfântul Efrem Sirul, 
Sfântul Ambrozie și toţi Sfinţii și marii 
Dascăli ai Bisericii iînvaţă,.. împotrivă-i ? 
Inutil! Ar trebui să aducem aci toată doc- 
trina şi toată practica Bisericii, dintru in- 
ceput până în ziua de azi. lar Misticul I. 


10) Dogmatica, cartea IV, cap, 15. 


N. C., profesor de teologie ortodoxă, ar 
cere — ca adventiștii — un citat din E- 
vanghelie, pentru iatărirea autorităţii Bise- 
ricii, 


In „Puncte cardinale în haos“, repezin- 
du-l pe domnul N. Iorga, cavalerul Ion Ni- 
chifor Crainic, apărându-se de învinuirea 
de iresponsabilitate, mărturisește cu fer- 
mitate : 

„Jrespousabili, domnule lorga? Linia 
noastră e a lui Bălcescu. E a lui Eminescu. 
E a tuturor celor cari s'au răsucit româ- 
neşte şi creştineşte în rugul vedeniei unui 
Paradis, din care alții şi-au calculat că- 
derea pentru vanități ucigătoare de suflet. 
A fost şi al domniei tale. Dar pentru gră- 
unțele onorurilor, noi n'am vândul-o ! In 
ceasuri de groază, în zile negre ca mor- 
mintele, în săptămâni şi luni de urgie, noi 
am stat drepți, neclătinați, responsabili de 
ultimul cuvânt pe care l-am scris. Căci doar 
despre asta era vorba : de rostul nostru ca 
scriitori, şi de nimic aliceva | Noi, domnule 
lorga, am fost noii Si nimeni dintre cei 
cari vor veni nu va putea scrie despre d- 
titudinea noastră cuvinte asemenea celor 
chinuite de noi aci în infinită tristețe pen- 
tru un dezastru moral 11)”, 

Nu-i vom face d-lui lon Nichifor Crainic 
ofensa de a-l socoti iresponsabil, când dân- 
sul ne declară, dela rărunchi, că în toate 
zilele vieţii sale a stat „necidtinat, res- 
ponsabil pentru ultimul cuvânt pe care l-a 
scris”. 

Dar atunci va conveni și nevinovatul „ste- 
gar“ de odinioară al Ortodoxiei că actualul 
Profesor de Teologie este un ignorantsinistru, 


11) Nichifor Crainic, Mărturisire de credinţă, in 
„Puncte cardinale în haos“, Bucureşti, 1936. 


G. Racoveanu 

Din scrisoarea de răspuns a Stare- 
tului Paisie către Starețul Atanasie, din 
Sfântul Munte. Pentru Pravila biseri- 
ceasă. 

De vreme ce pricina scrisorii tale, părinte, 
pe carea mi-ai scris-o, nu este — precum am 
zis — alfa decât Pravila bisericească, de 
carea, învățându-mă, scrii ca să nu fie, nici 
decum, trecută cu vederea, de vreme ce pe 
aceasta au luat-o sfinții dela Apostoli, — ia 
acum aminte bine în ce fel fin eu această 
Pravilă ; și atunci toată îndoiala pe carea o 
ai asupra mea o vel arunca dela inima ta, 

Dumnezeiasca Liturghie, din vremea sfin- 
{ilor Apostoli și până în vremea sfântului 
Vasilie-cel- Mare, era a sfântului Iacov jra- 
tele lui Dumnezeu,— slujindu-se în întreaga 
Biserică. Pe această dumnezeiască Liturghie, 
sfântul  Vasilie-cel-Mare, mai puțin, iară 
sfântul loan Zlatoust, mai mult, cu Duhul 
Sfânt, au scurtat-o. Așa să înfelegi și des- 
pre Pravila bisericească, pe carea sfinții Pä- 
rinți au luat-o chiar dela sfinții Apostoli. 
Dar ce luară ? Numai pricina vremilor în 
care se rugau sfinții Apostoli, iară nu Pra- 
vila desăvârșită, precum o fine acum sfânta, 
soborniceasca noastră Biserică a Răsăritu- 
lui, Că în vremea sfinților Apostoli nici 
Tropare man fost, nici Condace, nici- Ca- 
noane, nici Minee, nici Octoih, nici Triod, 
nici Penticostar, nici multe altele pe care le 
ține acum sfânta Biserică. Fiindcă toate aces- 
tza nu într'o singură vreme,ci în multe vremi 
și ani, de mulți sfinți Părinți, cu Duhul 
Sfânt, s'au alcătuit și s'au dat sfintei, So- 
borniceștii și apostoleștii Biserici. 

Și sfinții Părinți au poruncit ca această 
Pravilă să nu fie trecută cu vederea ci să 
se fie în sfintele şi cinstitele lavre şi în mo- 
nastirile cele cu viață-de-obște și în toată 
lumea, în toate bisericile mirenești și în tot 
locul unde se află rânduiala preoţiei ; ca 
să fie o impreunare și o gândire la toți 
pravoslavnicii creștini. Și așa, până acum, 
cu darul lui Dumnezeu, peste toată lumea 
pe unde se numește Creștinătate, netrecută 
și neschimbată se păzeşte această Pravilă, 
Că de vei merge În Rusia, de vei merge ia 
Ierusalim, sau aici în Sfelagora, sau și la 
sfârșitul pământului, pretutindenea la pra- 
voslavnicii creştini — în lavre, în monastiri, 
în bisericile mireneşti și oriunde se află rån- 
duiala preoţiei — precum am zis — vei afla 
această bisericească Pravilă păzindu-se, de 

obște, cu toată păzirea și cu toată frica lui 
Dumnezeu, Și pentru o săvârși, întreagă și 
desăvârșit, această Pravilă bisericească, tre- 
bue să fie citeți și cântăreți, ipodiaconi și 
diaconi și preoți şi altă rânduială biseri- 
cească, — precum au așezat, cu Duhul Sfânt, 
sfinții Părinți la sfintele a toată lumea So- 
boare și au lăsat sfintei soborniceștii şi a- 
postoleștii Biserici. Dară dacă așa este (și 
cu adevărat așa este!), atunci să iei alci 
aminte, cu toată înțelegerea, ca să cunoști 
Pravila bisericească deplin, întreg şi desă- 
vârșit, precum se fine în sfânta și dumne- 
zeiasa Biserică, 

Celor ce au sărutat viața pustnicească și 
cari șed intru fără-de-grijă — călugărilor — 
nefiind ei nici citeți, nici cântăreți, nici ipo- 
diaconi, nici diaconi, nici preoți, ci doar că- 
lugări proști, — nu le-au poruncit lor sfinţii 
Părinți, — nici înainte de Soboare, nici în 
vremea Soboarelor, nici după Soboare, să o 
citească desăvârșit, nelăsând nimica. Și a- 
ceasta pentru multe și felurite pricini, Una, 
ca să nu se nesocofească rânduiala biseri- 
cească ; fiindcă dacă ar fi şi călugăr prost 
și ar implini Pravila bisericească, întreagă 
și desăvârșit, precum s'a legiuit în soborni- 
ceasca Biserică,— atunci ar insemna că s'a 
hirotonisit pe sine citef şi cântăreț și ipodi- 
acon și diacon şi preot. Și aceasta mar fi 
fost păzire a Pravilei bisericești ; ci spar- 
gere și risipire și micșorare ar fi fost rân- 
duelii bisericești, Să iei, dar acum aminte : 
Dacă eu, călugăr prost, nefiind în nici o 
treaplă a preoţiei, aș fi început, la Pravila 
mea, la Utrenie, sau la Ceasuri a ceti sfânta 
Evanghelie, sau Ecteniile, sau Vosglaşeniile 
și Prochimenul și altele ce se cuvin preofeștii 
rândueli, ar fi fost, oare, această Pravilă a 
mea după porunca sfinților Părinți ? Nici- 
decum ! Ci acest lucru al meu ar fi fost 
semnul nebuniei mele celei mai de pe urmă... 


Sfinții Părinţi, dând, la sfintele a toată 
lumea  Soboare, rânduială și pravilă sfin- 
fel și soborniceștii Biserici, carea să nu treacă, 
nicidecum, au poruncit ca pravila una și 
aceiași să fie în sfânta Biserică din întrega 
lume, pentru o gândire și o împreunare a 
tuturor pravoslavnicilor creștini cari se află 
în toată lumea. Dată călugărilor celor ce 
locuesc la pustietate, niciodată, nicăiri, nu 
le-au poruncit sfinții Părinți ca pravila lor 
să fie una, peste toată lumea, O singură 


Pravilă sobornicească și impreunată porun- 
cesc sfinții Părinți pustnicilor : să nu fie 
nicidecum deșerți de lucrarea cea duhovni- 
cească, ci pururea să petreacă în rugăciune, 
în ispitirea gândurilor, în aduzerea aminte 
de moarte și în citaniile dumnezeeștii Scrip- 
turl ; în cântarea Psaltirii şi în alte lucrări 
plăcute lui Dumnezeu. Și pentru aceia sfinții 
pustnicești monahi, în loc de rânduială bi- 
sericească în vremile cele rânduite, țineau 
pravila lor în multe feluri... 

Și aceasta, precum am zis, nu era vre-o 
împotrivire a lor asupra Bisericii; ci mai 
vârtos o împreunare și un gând. Că sfinții 
pustnicești părinți alegeau totdeauna din a 
lor pravilă nu calea cea inalta, ci pe cea 
mai proastă, precum grăește sfântul Nil 
Sinaitul, — precum scrie despre aceasta sfân- 
tul Sofronie, patriarhul Ierusalimului, Dară 
dacă nu te vei încredința sfinția-ta de a- 
ceasta și vei spune mie că în vremile cele 
de demult încă nu era Pravila Bisericii așe- 
zată după rânduiala aceasta de acum și 
pentru aceia, cine cum a vrut, așa a ținut 
Pravila, eu îți răspund că şi atunci, măcar 
deşi nu era Pravila Bisericii atât de împli- 
nită precum este acum (de vreme ce multe 
din cântările cele plăcute lui Dumnezeu, 
precum : Octoihul, Triodul și celelalte, s'au 
dat pe urmă, prin Duhul Sfânt, Bisericii) 
totuși, în felul în care a fost ea atunci, una 
a fost și atunci, peste toată lumea, în sfânta 
lul Dumnezeu Biserică, pentru un gând al 
tuturor, Dar părinții cei pusiniceşti nu a- 
veau nici atunci — precum nu au nici ad- 
cum — aceiași Pravilă. Și spre mai marea 
fa încredințare îți volu scrie, aci, puțintel 
din Pafterica Schitului, ca să cunosti că Pra- 
vila pustnicilor nu a fost una cu a mo- 
nastirii. Numai să iei aminte: 

Un pustnic oarecare a întrebat, oarecând, 
pe marele Varsanufie, zicând: „Cum se cade 
să petreacă cei ce sânt la singurătate P" A 
răspuns lul: „Ceasurile şi Pesnele sânt po- 
runci bisericești și sânt bine alcătuite, pen- 
tru o împreunare a tuturor, în viețile cele 
de obște și în lume. Dară schitenii nici Cea- 
suri nu au, nici Pesne nu gräesc ; ci ia sin- 
purătate petrecând, rucodeală și învățătură 
şi puțină rugăciune fac". Și, mal jos, iar 
grăește: 

„Dară la cântările cele de seară, doispre- 
zece psalmi grăesc, așijderea şi noaptea tot 
doisprezece. Și după psalmi şed la ruco- 
deală şi cineva prăește psalmi de post, și 
cineva ia seama la gândurile sale și la vle- 
file sfinților ; și alte ori citeşte cinci, sau 


opt fol şi iară se apucă de rucodeală și de 
altele". 

Dintru aceasta pofl să înfelegi că nici 
mai nainte Pravila sfinților părinți din 
pustie nu era una cu a monastirilor. Şi nici 
acum nu este una. 

Dară dacă mă vei întreba : în ce fel nu 
este astăzi Pravila părinților celor pustni- 
cești una cu a monastirilor ? eu iți voiu a- 
räta și din cuvintele tale ; numai să iei 
aminte. 


Scrisoarea Prea Cuviosului Părintelui 
nostru Paisie, Arhimandrit şi Stareţ 
sfintelor monastiri Neamţul şi Secul, 
cătră sfinția-sa Părintele Agaton, na- 
cialnicul Schitului Poiana Voronei, asu- 
pra hulitorilor sfintei rugăciuni a Dom- 
nului nostru lisus Hristos. Prea Cinstite 
Kir  Agatoane leroshimonahe, Nacialnice 
al Sfântului Schit Poiana Voronei, înpreună 
cu cei în Hristos fraţi ai sfinţiei-tale, 
mântueşte-te în Domnul! 

Scrisoarea sfinţiei-tale, dinpreună cu jalba 
sfinților părinți ai soborului sfinţiei-tale, 
cea dată vouă asupra ieromonahului Teo- 
pempt, hulitorul părinteştilor cărți ale prea 
cuvloşilor şi pe Dumnezeu purtătorilor Pä- 
rinfilor noştri—cari învață despre lucrarea 
minții, adecă despre rugăciunea lui lisus— 
cu bucurie am primit-o prin iubitul în Dom- 
nul fratele nostru duhovnicul Iachint. Și 
toate cele într'insa scrise ințelegându-le, am 
proslăvit pe Dumnezeu, că într aceste de pe 
urmă vremi, vrednice de plâns şi de tân- 
guit, în care s'a stins dintre monahi, mai 
cu totul, dumnezeiasca râvnă şi dragoste 
către cărțile cele părinteşti — care învață 
despre adevărata lucrare a Poruncilor dum- 
nezeeştilor Evanghelii, şi despre sfințita 
rugăciune a lui lisus, carea singură cu min- 
tea în inimă se săvârşeşte — întru voi, cu 
dumnezeiasca Lui puriare de grijă, încă 
până acum se află. După carea dum- 
nezeiască râvna aceasta, adunându-vă voi 
în sfânta biserică, ați chemat pe mai sus 
pomenitul hulitor, ca să răspunză pentru 
hulele sale ; şi acela neascultând şi nevrând 
a veni în biserică, siliți afi fost a merge 
voi la dânsul la chilie şi a-l întreba peel: 
pentruce vă numeşte el pe voi eretici ? Iară 
el tuturor v'a răspuns vouă, numind toate 
cărțile cele părinteşti deşarte şi pe voi, pe 
toți, imprelestiţi şi rugăciunea lui lisus erès, 
şi ca şi cum ar fi ieşit din munții Moşa- 
nului, — vârsând şi alte cuvinte de hulă şi 
mincinoase şi fără de minte şi nebuneşti și 

bârfele. Şi la sfătuirea cea duhovnicea- 
scă a duhovnicului nostru lachint, care-l 
sfătuia să înceteze a huli învățăturile sfin- 
ților Părinţi şi sfânta rugăciune a lui lisus, 
a poftorit aceleaşi hule ale sale. Deci sfin- 
ția-ta, văzând nâravul lui cel nepocâit, 
şi necontenirea-i în hulire, cu învoirea sfin- 
ților părinţi şi fraţi scrieţi cătră mine, nu- 
mindu-vă pe voi stromani, şi cerând ca, 
întru acest lucru, să nu vă las pe voi. Şi 
lucrul acesta, deşi nu să atinge de mine, 
nici nu priveşte căiră mine — fiindcă sfân- 
tul lăcaş al vostru nu atârnă de mine — 
cu toate acestea, văzând credința voastră 
cea după Dumnezeu şi dragostea cea cătră 
mine şi râuna voastră cea dumnezeiască 
spre această sfinţită rugăciune şi spre căr- 
{ile părinteşti, şi împreună pătimind pentru 
scârba şi necazul vostru cel pricinuit sufle- 
telor voastre din hulirile cele asupra unor 
sfințenii ca acestea, — pentru dragostea lul 

umnezeu am gândit a vă arăta vouă, din 
parte, de unde a început, într'aceste vremi 
ale noasire, hula aceasta. 

Intru începutul venirii noastre, din sfân- 
tul munte al Atonului, într acest pravoslaunic 
şi creştinesc — iară mai vârtos decât aces- 
tea : iubitor şi primilor de streini — pământ 
al Moldaviei, — încă petrecând eu în mânăs- 
tirea Dragomirna, am auzit cum că din 
munții Moşanului, dela oarecarele deşert la 
minte filosof monah, nu numai asupra prea 
sfintei şi prea neprihânitei rugăciuni a lui 
Iisus, carea cu mintea în inimă să săvârşeşte, 
(pe carea hulitorul acesta, spre vecinica-i o- 
sândă—de nu se va pocăi— o numeşte eres); 
ci şi asupra tuturor sfinților Părinţi, şi asu- 
pra sfintelor cărți ale lor, care învață des- 
pre această sfântă rugăciune, are prea spur- 
cate și prea urâte, şi de auzul nostru, până 
atuncea, ne mai auzite şi nesuferite hule, 
prin care hule — diavolul din gura lui 
vorbind — oare cari monahi, uşori de 
mint, atâta s'au vătâmat, în cât şi cărțile 
cele părinteşti în râul Teastinuluil le-ou 
aruncat. Si nu s'a îndesiulat a scoale 
hulele numai cu prea spurcata-i limbă, ci 
încă sar fi apucat ca şi cu mâna, prin 
scrisoare, să hulească şi să surpe această 
dumnezeiască lucrare a rugăciunii şi cărţile 
cele părinteşti, care învață peniru aceasta. 
Dar îndată a orbit, — Dumnezeu ne slo- 
bozind ca această rea lucrare a lul să iasă, 
Cu toate acestea, până acum, precum ve- 
dem, nu s'a prăpădit de istov acea hulă, 
carea s'a arătat dela hulitoriul acesta — 
pe carele Dumnezeu să-l întoarcă spre po- 

câința cea adevărată, ca să nu piară, în 
veac, împreună cu blestematul Varlaam Ca- 
lauritul, întâiul eretic hulitor asupra aces- 
tei sfinte rugăciuni a lui lisus. (Pe carele 
Biserica lui Dumnezeu de trel ori l-au dai 
anatemei, soborniceşte, şi până acum îl dă, 
în toi anul, în sfânta Duminecă a Pravos- 
laviei şi îl va da, până la sfârşitul lumii, 
cu aceste cuvinte: „Lui Varlaam şi Achin- 
din şi următorilor lor şi diadohilor lor, 
anătema, de trei ori!"). Precum însuşi Hristos 
adevăratul Dumnezeul nostru, dintru înce- 
putul credinţei pravoslaunice şi până acum, 
piatră de polienire şi piatră de sminteală 
este  necredincioşilor, iară credincioşilor 
mântuire sufletelor; precum încă şi mântuli- 
toarea propoveduire cea evanghelicească. 
unora le este, după Apostol: mireasmă de 
moarte, spre moarte, iară altora mireasmă 
de viață, spre viață. Aşa şi această sfântă 
rugăciune, deşi s'a făcut piatră de poticnire 
şi piatră de sminteală celor ce n'au crezut şi 
s'au îndoit de dânsa—precum vedem din căr- 
tile greceşti, care prin purtarea de grijă a lui 
Dumnezeu s'au tipărit (ale prea cuvioşilor 
Părinților noştri Simeon Noul Bogoslov şi ale 
ucenicului său Nichita Stitat) — cu toate a- 
cestea nimeni, până în vremea sus numi- 
tului eretic, n'a îndrăsnit să scoată hulă, la 
arătare, sau cu graiul sau cu scrisoarea, 
asupra celei cu gândul lucrări a acestei rugă- 
ciuni şi asupra lucrătorilor ei. Ci cel întâi 
hulitor asupra acestei dumnezeeşti rugăciuni, 
acesta sa arătat. Dintr'o lature a Italiei, 
ce să numeşte Calavria, a venit în pămân- 
tul grecesc şi s'a sălăşluit mai întâi în 
Solun, unde petrecând, ca unul ce nu era 
departe de sfântul munte al Atonului, a 
auzit de călugării Sfântului Munte şi de 
această sfântă rugăclune. Și îndată mândrin- 
du-se cu înfelepciunea sa cea filosofească 
şi cu astronomia, a deschis spurcata sa gură 
şi a început a slobozi, întâi veninul, pur- 
tător de moarte, al hulii asupra rugăciunii 
carea cu gândul să săvârşeşte, şi asupra 
monahilor,  hulindu-i şi numindu-i evhifi 
(adecă rugători), şi omfiloştohi (adecă cu 
sufletul la bric), şi macaliiani; apoi şi-a 
întors hula sa asupra a toată Biserica lui 
Dumnezeu şi asupra dogmelor Ei; numind 
zidire, Lumina cea nezidită şi pururea 
fiitoare a Dumnezeirii lui Hristos — carea 
din fața Sa a strălucit în Tavor sfinților 
Săi Ucenici şi Apostoli. Aşijderea a numit 
făptură şi zidire pe toate de obşte ființeş- 
tile şi fireştile, care ies dintr'una şi acealaşi 
ființă şi fire a Prea Sfintei Treimi, ca din 


soare strălucirea, lumina şi raza, fireşte şi 
ființeşte (care sânt: lucrarea, puterea, 
lumina şi raza, darurile şi dăruirile, 
şi celelalte, care-s negrăite). Şi ereticul a- 
cesta şi ucenicul lui, Achindin şi ceilalţi ur- 
mători şi diadohi ai lor, pe toți pravos- 
launicii creştini, cari propoveduesc cum că 
nimic nu este zidit întru Dumnezeu ; ci toate 
nezidite şi deapururea fiitoare, a îndrăsnit 
a-i numi: doi— dumnezeițeni şi mulți — 
dumnezeițeni, însuşi ei fără de Dumnezeu 
fiind. Pentru aceasta, sa adunat — întâi 
asupra lui Varlaam, carele n'a ascultat cu- 
vintele cele de multe ori şi scrisorile cele 
sfătultoare ale Sfântului Grigorie Palmă şi 
a voit să să pocăiască şi să înceteze hu- 
lele sale, — sobor în sfântul munte al Ato- 
nului, de sfinţii părinți ai Sfântului Munte, 
şi toate hulele lui le-au dat anatlemei, so- 
borniceşte. Apoi, asupra acestor eretici şi 
a următorilor lor, în multe vremi s'au a- 
dunat în Țarigrad, în biserica cea mare, 
patru prea mari Soboare ale înfelepciunii 
lui Dumnezeu. La două Soboare dintr'însele 
a fost Sfântul Grigorie Palamă, încă în 
cinul preofesc ; iară la al treilea a fost, fiind 
Arhiepiscop al Tesalonicului; iară al pa- 
trulea Sobor s'a făcut după pristăvirea 
Sfântului câtră Domnul. ŞI la toate So- 
boarele acestea, după dovedirile cele nebi- 
ruite şi cele din toată dumnezeiasca Scrip- 
tură, şi din sfintele a toată lumea Soboare 
şi dela toţi sfinții Părinţi, Păstori şi Das- 
câli a toată lumea, — după adevărata do- 
vedire cea mai luminată de cât soarele, 
nevrând ereticii aceştia, adecă Varlaam şi 
Achindin şi Grigoră filosoful şi toți urmă- 
torii lor şi diadohii, să să pocăiască şi să 
ufurisască şi să anatemisască eresurile şi 
hulele lor; ci stăruind în dârjiie şi în ară- 
lată înpotriuire Bisericii lul Dumnezeu, — 
dumnezeiasca Biserică i-a dat, pe toți acela, 
de trei ori anatemei, soborniceşte. Și aşa, 
după mulți ani ai năpădirii lor asupra El, 
săvârşindu-se ei, a primit alinare. Aşijderea 
şi pe călugări, prin cinstitele Soboare i-a 
arătat cum că sânt nevinovați de toate ere- 
ticeştile hule şi de clevetirile ce erau asu- 
pra lor. Şi dumnezeiasca rugăciune a lui 
lisus — carea nu numal cu guro, ci şi cu 
mintea, în inimă se săvârşeşte — soare fără 
prihană fiind, a rămas soare, neîntunecat 
de întunerecul ereticeştilor hule; ci pros- 
lăvită de toată sfânta Biserică, ca un lucru 
dumnezeesc. 

Pentru aceia, mă rog şi mă cuceresc sfin- 
flei — voastre şi a toatei întregii sfinte 


adunări a sfânt lăcaşului vostru, râvnă 
dumnezeiască şi credință neîndoită să aveți 
spre cărțile părintești şi spre învățăturile 
care într'însele se află, adecă : spre Scrip- 
tura cea dumnezeiască, spre toți Invățătorii 
a toată lumea, şi spre înțelegerea între- 
gii sfinte Biserici, în toată unirea, fără 
nicio îndoire ; pentru că unul şi acelaşi 
Sfânt Duh a lucrat, precum în Invăţătorii 
a toată lumea, aşa şi în sfinții Părinţi tn- 
vățători şi povățuitori ai vieții căâlugăreşti. 
Şi într'amândouă părțile, pentru desăvârşita 
lor plăcere de Dumnezeu, le-au descoperit 
după cuviință tainele înpărăţiei cerurilor, 
adecă adâncul dumnezoeştii Scripturi. Și 
o învățătură ca aceasta, ce să află în câr- 
tile părinteşti, este adevărată povățuire pe 
calea mântuirii, monahilor celor ce voesc 
să să mântuiască. Pe carea, cu tot sufletul 
fiindu-o, fugiţi şi depărtați-uă de hulirile 
acestui hulitor asupra sfintelor cărți ale 
purtătorilor de Dumnezeu Părinților noştri. 
Că unul ca acesta şi alili de se vor mal 
afla asemenea lul, nicidecum nu pot să aibă 
pe vre unul din sfinți martor relei socoteli 
şi hulelor lor; ci îşi au temelia pe nisi- 
pul răzvrătitei şi vrotiunicei lui Dumnezeu 
înțălegeri. Că rătăcesc, din pântece şi gră- 
esc minciuni, flind învățați de tatăl min- 
ciunii, diavolul, a huli învotriva adevărului. 
lară vol credincioşi şi adevăraţi fil ai pra- 
voslaunleii Biserici a lui Dumnezeu, fiin- 
du-vă de adevăr, fiți întemeiați pe piatra 
cea neclătită a credinfii, având adevărata 
lucrare a Poruncilor lui Hristos, iară pentru 
această prea sfințită rugăciune atâta mul- 
fime de martori: pe prea cuvloşii şi de 
Dumnezeu purtătorii Părinții noştri, (a că- 
ora cuprindere, în scurt, lângă aceasta o 
şi împreunez), ca să urmați, cu toată osâr- 
dia, sfintelor învățături, silinfu-vă cu su- 
fletul şi cu trupul spre tot lucrul bun şi 
plăcut lui Dumnezeu, după puterea voastră, 
ajutorindu-vă darul lui Dumnezeu. 
lară cu hulito iul acesta, de nu va vrea 
să se pocăiască, vă poftesc şi vă rog sc 
r'aveficu dânsul niel o înpârtăşire. Şi încă : 
de va fi cu putință, depărtați-l, cu dragoste, 
dela voi, ca să petreceți viața voastră cu 
linişie şi pace, fără de toată turburarea, 
spre slava lui Dumnezeu şi spre mântuirea 
sufletelor voastre ; pe carea cu toată osâr- 
dila poftindu-v'o, rămâi 
Al sfinției-voasire, şi al toatei cei in 
Hristos frăfimei voastre, doritor spre tot 
lucrul bun desăvârşitei sporiri și pentru 
bine-priimita voastră rugăciune pentru mine 

păcătosul, câtră Dumnezeu, prea osârdnic 
doritor, 

Paisie Arhimandrit şi Stareţ Sfintelor 
monastiri Neamţul şi Secul. 


Sfârşitul scrisorii Stareţului Paisie că- 
tre Dimitrie preotul din Poltava..... Prin 
scrisoarea aceasta, iată şi despre mine te ves- 
tesc că, din îndurarea lui Dumnezeu, încă 
în viața aceasta mă aflu, măcar deşi cu 
slăbiciune trupească; având neîncetată scâr- 
bă şi durere sufletească, gândind la fața 
cu carea volu sta înaintea înfricoşalului Ju- 
decător, şi la răspunsul pe care-l voiu da 
pentru atâtea suflete ale fraţilor cari s'au 
dat pe sineşi mie întru ascultare, nepu- 
tând a răspunde nici măcar pentru al meu 
ticălos suflet; văzându-mi, în toate, slăbi- 
ciunea mea cea sufletească şi neputința, 
şi neputând în nici un lucru bun să fiu fra- 
{llor spre chip, precum cere datoria unei 
vieți ca aceasta. Nddejdea, neindoilă, a 
mântuirii mele o am numai la Dumnezeu 
şi la Născătoarea de Dumnezeu, prin ru- 
găciunile fraților ce vieţuesc cu mine, mă- 
car de şi sânt nevrednic. Şi nu mă desnă- 
dăjduesc că milostivirea cea negrăită şi 
neajunsă a lui Dumnezeu se va vărsa şi 
asupra ticălosului meu suflet. lară de nu 
se va vărsa, ei cu judecata cea dreaptă a 
lui Dumnezeu, la veşnica muncă voiu fi 
osândit, după faptele mele cele rele, bine- 
cuvântat fie Dumnezeu! Că vrednic sânt de 
aceasta, pentru a mea nepurtare de grijă 
de Poruncilie lui cele dumnezeeşti. 

Numai pentru atâta rog, totdeauna, a 
Lui milostivire: ca cu mila Sa pentru os- 
teneala cea prea mică pe carea o volu fi få- 
cut cândva, sau o fac, pentru această 
obşte şi adunare şi viaţă în numele Lui cel 
prea sfânt, să mă învrednicească pe mine 
doar acestei milostiviri a Lui: ca să văd, 
ca bogatul pe Lazăr, în sânul lui Avraam 
pe fiii mei cei duhovniceşti — pe adevă- 
rații robi şi răbdători ai chinurilor lul 
Hristos, întru împărăția Lui cea cerească; 
ca pentru a lor rea pătimire în ascultare, 
să aibă a se sătura de vederea feții Lui 
cei dumnezeeşti, cu îngerii şi cu sfinții cari, 
întru ascultare, au bine-plăcut Lui. Şi ad- 
ceasta mi-ar fl deajuns, în loc de orice 
plată, 

Insă pentru ale lor sfinte rugăciuni, nä- 
dăjduiesc, ticălosul de mine, să mă şi mân- 
tuesc. Pentru care lucru, şi pe sfinția-ta 
te rog, ca lui Dumnezeu să te rogi pentru 


18 


mine, rămânând eu întru totul smerit, ade- 
vărat şi de mântuire doritor, 
Al tău adevărat prieten. 


Din viaţa şi nevoinţele Cuviosului 
Părintelui nostru Paisie, alcătuită de 
Platon shimonabhul, tălmăcită de Kiriac 
duhovnicul și dată în tipar, în sfânta 
monastire Neamţul, la anul mântuirii 
1836; iară acum dată pe slovă nouă 
și graiu îndreptat: 

lară Fericitul îşi cheltuia zilele şi nopțile 
cu fraţii cei din limba moldovenească, Ma- 
carie şi Ilarion, dascălii, şi cu cel ce știau 
bine limba elino-grecească, ostenindu-se cu 
tălmăcirea de cărţi părinteşti şi bogoslo- 
veşti, pe limba moldovenească şi slave- 
nească, Din care cărți, când se adunau 
toți frații din ascultările cele din afară, 
şi sosea postul Naşterii lui Hristos, Începea 
a face învățătură sobornicească, în toate 
zilele, afară de Dumineci şi sărbători, — 
dela săptămâna întâia a Postului, până în 
Sâmbăta lui Lazăr, Că adunându-se, seara, 
toți frații în trăpeză şi lumânările filnd 
aprinse, venea Fericitul şi şezând la locul 
său obişnuit, deschidea cartea cea pustni- 
cească a sfântului Vasilie-cel-Mare, sau a 
sfântului loan Scărariul, sau a sfântului 
Dorotelu, sau a lui Teodor Studitul, sau a 
sfântului Simeon Noul Bogoslov, sau altă 
carte de a purtătorilor de Dumnezeu Părinţi. 
Şi într'o seară se făcea învățătură pe limba 
slavenească, iară într'alta pe limba mol- 
dovenească, Şi când se făcea învățătura 
într'o limbă, frații din cealaltă limbă ce- 
teau  Pavecernița. lar Fericitul, făcând 
învățătură, îndată le și tâlcuia. Şi tâlcu- 
indu-le, aducea mărturie din sfânta Scrip- 
tură ; din cea Veche şi din cea Nouă şi din 
îuvățăturile sfinților Părinţi. ŞI gräla aşa : 

Fraților, se cuvine nouă, cu inimă în- 
frântă a face pocăință, după cum grăesc 
dumnezeeştii Părinţi. Că zice loan al Scării : 
că de petrecem orice mare nevoință a 
noastră, toate's prefăcute şi deşarte dacă 
nu ne am câştigat durerea inimii! Şi Grl- 
gorie Sinaitul grăeşte : că durerea inimii 
şi smerenia şi osteneala ascultării, după 
puterea fiecăruia, ştie, cu inimă dreaptă, 
să facă lucrul cel adevărat ! Şi tot el zice: 
că toată lucrarea, trupească și duhovni- 
cească, fără osteneala cea din durerea 
inimii, niciodată nu aduce roadă celui ce 
o face: pentrucă nevoinfă este împărăția 
cerurilor şi nevoitorii o răpesc pe dânsa, 
— aşa grăeşte Domnul !... 


Naţionalism și Ortodoxie. Discuţia asupra rapor- 
turilor dintre ortodoxie și naționalism — incepultă de 
domnul Radu Dragnea și pusă pe adevăratul ei drum 
de domnul Nae lonescu — s'a impotmolit: a năvălit 
lumea luminată (ari altfel) şi s'a ales praful dè ea 

Multe s'au scris in chestia asta. Mai toată lumea 
naționalistă, mai mult sau mai puţin ortodoxă, şi pre- 
văzută cu condei, sa pronunțat. Și discuţia sa in- 
fundat. Aşa a fost să fie | 

O recapitulare a celor ce s'au spus e inutilă: s'au 
spus atâtea lucruri eari n'au nici un fel de legătură 
cu problema. Şi e explicabil: oameni, foarte cum- 
secade altfel, dar cari n'au teologhisit niciodată, au a- 
vut pretenţia să rezolve o problemă de teologie. Fiindcă 
acesta este adevărul: problema raporturilor dintre 
Ortodoxie şi Naționalism este o problemă teolo- 
gică. Deci, ce lumină ar putea aduce, în atacarea 
acestei probleme, un om care nu ştie — na avut 
cum să ştie — ce este Ortodoxia. Fiindcă înţele- 
gerea — dreapta ințelegere — a Ortodoxiei, presu- 
pune osteneală mare, de mulți ani, in acea „„smerilă 
cugetare'' de care vorbesc marii bogoslovi călugări, 
Să trecem, deci. 

Pentru folosul nostru, al cetitorilor Predaniei, vom 
reține precizările Profesorului, făcute cu acest prilej 
Și anume: 

a. Națiunea nu e numai categoria logică, ci şi 
colectivitatea reală care ne defineşte pe fiecare 
din noi; locul, cadrul şi principlul întregii noastre 
acțiuni şi existențe în veac; 

b. Naționalismul este atitudinea care trage 
toate consecințele ingăduite din constatarea fap- 
tului firesc gi necesar că orice om aparține — 
fără putință de sustragere — unei națiuni; 

c. Căci fiecare din noi nu suntem fiecare din 
noi, ci aşa cum ne hotărăşte structura comuni- 
tății de destin, natia din care facem parte; 

d. Să nu se confunde cuvântul lui Dumnezeu 
care este absolut, cu trăirea cuvântului lui Dumnezeu 
de către oameni, care trăire, fiind un fapt istoric, 
este relativă, G, Racoveanu 


Mirele Bisericii din Maramureș. O mai veche 
hotărâre a Congresului Naţional Bisericesc se va 
plini în curând. In „Monitorul Oficial" Nr. 167 
din 23 Iulie 1937 a apărut decizia Consiliului de 
Miniştri, prin care „se înființează, sub rezerva 
aprobării ulterioare a Majestății Sale Regelui, pe 
ziua de 1 lulie 1937, Episcopia Ortodoxă Română 
a Maramureşului, ca sulragană a Mitropoliei Bu- 
covinei*, şi prin care se mai statorniceşte rege- 
dința episcopală, se delimitează jurisdicţiunea 
eparhială şi se stabileşte că retribuţia clerului şi 
cheltuelile necesare înțiinţării şi luncţionării nouei 


INSEMNĂRI 


episcopii vor fi suportate de Mitropolia Bucovinei, 
până la 1 Aprilie 1938 — după care urmează a fi 
prevăzute în bugeiul Statului. 

Implinită forma legală și asigurată — prin där- 
nicia şi adânca înțelegere a I. P. S. Visarion, Mi- 
tropolitul Bucovinei —şi întreţinerea materială, încă 
dela inceputul toamnei s'au început pregătirile 
pentru organizarea eparhiei şi constituirea foru- 
rilor statutare, care împreună cu Marele Colegiu 
Electoral bisericesc să aleagă pe episcopul Mara- 
mureșului. Alegerea se pare că se va face inainte 
de J lanuarie, termen la care expiră mandatul 
actualului Congres Naţional Bisericesc. 

O dată cu aceste pregătiri, au răsărit şi peţiiorii 
noului scâun vlădicesc, penirucă — după cuvântul 
Apostolului Pavel — „cine doreşte episcopie, bun 
lucru doreşte“, Candidaţii au pornit în noua epar- 
hie, după angajarea voturilor. Merg din politician 
în politician pentru recomandaţii şi aranjamente, 
Fac temeneli episcopilor eparhioţi şi jurăminte de 
credinţă puternicilor mitropoliți. Scotocesc pungile 
pentru câştigarea presei. Se fotografiază din nou, 
pentru alcătuirea „biogratiilor“, Deslănţuesc iarăşi 
războiul regionalist, căutând fiecare justificări 
pentru preterarea lui însuşi, 

Cei mai aprinşi după vrednicia cârjei Maramu- 
reşului şi după demnitatea de „prinţ bisericesc” 
sânt văduvoii, sau — după un cuvânt mai vechiu 
— „băbarii“. Starea ep'scopatului de astăzi Incu- 
rajează toate faptele şi năzuințele lor. Căci mai 
mult de jumătate din arhiereii cu eparhii sau 
fără eparhii sunt ajunşi acolo din văduvie. lar dintre 
aceştia o bună parte au urcat pe scaunul episco- 
pesc de-adreptul dela tribunal, după ce divorţaseră 
de preotese. Eparhiile au devenit astiel moşii de 
arendat nepoților, ferme de crescut fetele, bunuri 
de închiriat neputincioşilor feciori, hănci de plătit 
pensiile alimentare fostelor neveste şi actualelor.., 
ingrijitoare la bătrâneţe. Dregătoriile şi oliciile 
eparhiale au ajuns prilejuri de inspăimântătoare 
târguială şi furioasă licitaţie, pentru întreţinerea 
familiei. Numirile şi înaintările preojeşti au trecut 
şi trec pela casieriile rudelor. Iară dinarul eparhiei 
a îngrăşat zestrea ginerilor, până la scandal. Fe- 
udele au apoi avantajul că sunt îngrădite şi ocro- 
tite de autonomie, încât ministrul care cearcă să 
desluşească ceva din afacerile episcopului este 
lovit cu legea peste nas. Se cunosc episcopi bă- 
bari cari au agonisit în scurt timp dela „fărâma 
de eparhie" între 7 şi 50 de milioane lei, numai 
pentru suflet; afară de zestrea fetelor şi micile 
cheltueli de... buzunar. 

Se înțelege, deci, de ce presviterul văduv — 
alară de neinsemnale excepţii — aleargă după 

„greaua sarcină" a episcopatului, după „umilinţa 
slujirii“, după „jugul” arhieriel şi „voturile“ călu- 
găriei, da care se poate deslega a doua zi după 
investire. 

Unul, dintre cei mulţi, care preţueşte slujirea 
până la moarte, jugul arhieriei şi povara cârjei 
episcopeşti, este smeritul preot dela Biserica 
Bradu-Boteanu din Bucureşti, inspector în Minis- 
terul Cultelor: Mitrucă Antal, 

Os de patriarh şi nepot adevărat, părintele Mi- 
trucă a descins în Bucureşti cu numeroasele sa'e 
surori, frați şi rudenii. „Regățenii” fără suflet i-au 
imbrăţişat pe toţi. lar familia Antal ss jertteşte astăzi 
pentru neamul nostru şi pentru Hristos în cele 
mai din urmă posturi bisericeşţi: preoţi la bise“ 
ricile cu averi proprii. inspectori, îinsărcinări ofi- 
ciale în străinătaile, comisioane arhiepiscopeşti, 
consilieri particulari, una sau două slujbe în can- 
celaria eparhială. 

Statul de serviciu personal şi al familiei, în 
slujba şi pentru nesfârşita fericire a Bisericii ru- 
mâneşti, a îndemnat pe părintele Mitrucă să de- 
săvârşească jertlirea sa, Incât, după săvârşirea 
episcopului Stroie al Armatei, a candidat la epis- 
copatul militar. Un neaşteptat accident a lipsit 
armata şi clerul militar de această prețioasă jert- 
fire: nu se transcrisese incă divorțul dintre pres- 
vitera şi presviterul Mitrucă Antal, Aşa că Sinodul 
cu toată nesiărşita lui bunăvoință n'a putut sč-i 
dea vot de arhiereu, slintele canoane fiind Incă 
în vigoare, până la delinitiva lor abrogare. 

S'a ivit, însă, noul prilej de jeriiă: episcopia 
Maramureşului. Ardelenii socotesc că s'au achitat 
de învinnirea da „regionalişti” şi au plătit descă- 
licarea lor in regat — prin alegerea ca episcop 
militar a moldoveanului Partenie Ciopron. Au ho- 
tărât — aşa dară — in soborul dela Sibiu să ceară 
reparaţii, prin alegerea celui mai inteligent dintre 
ardeleni, osul patriarhicesc : preotul Mitrucă Antal. 
I. P. S. Mitropolit Nicolae al Sibiului, dând o sa- 
tislacţie şi sprijin nepotului, câștigă bunăvoința 
şi poate chiar recomandarea unchiului pentru o 
eventuală vacanţă la Bucureşti. lar prin rotaţie, 
fiecare dintre ierarhii ardeleni promovează către 
locuri mai bune. 

Astfel, părintele Antal a desăvârşit divorţul, 
transcriindu-l. Jugul servirii arhiereşti îl imbie. 
Deocamdată ia „contact* cu stările din Maramu- 
reg. Vrea să-şi cunoască turma şi să-şi însemncze 
colaboratorii. Se vorbeşte chiar că cei trei mitro- 
poliţi interesaţi au căzut de acord asupra lui, Adu- 
narea eparhială, croită din vreme din deputați 
devotați, va cere la timp Marelui Coleglu Elec- 
toral conslințirea părintelui Antal, după principiul 
introdus în lega şi întărit de ardeleni, ca să se 
țină seama la alegerea episcopului de dorința 

eparhiei, exprimată prin delegaţii săi. Şi aşa, îna- 
inte de sărbători chiar, Biserica ortodoxă rumână 
va avea pè noul său episcop de Maramureş: pre- 
otul Mitrucă Antal (în călugărie, poate, altle!l). 

Noi, însă, nu credem, Nădăjduim, încă, în bunul 
simţ al oamenilor, în ruşinea şi în frica lor de 
Dumnezeu, 

Experiența cu cei treisprezece arhierei văduvi 
actuali — şi cei mai inainte de ei — s'a dovedit 
în Biserica rumânească înlricogată. Necredinţa 
acestor oameni, cari abia și-au ingropat preote- 
sale, când nu s'au divorțat adhoc de ele, sărind 
apoi în episcopat, a paralizat orice duh de viață, 
orice lusrare a lui Dumnezeu şi orice călăuzire a 
Duhului Siânt în Biserică. Linia pe care merge 
Sfântul Sinod, cu asemenea membri, de un cârd 
de vreme, este îniricoşată. Toată istoria biseri- 
cească de după războiu este o întrecere, ca la 
curse, pentru dezrădăcinarea Bisericii rumâneşti 
din ortodoxie, din sfânta şi dreapta credinţă. N'a 
fost raiormi mai nebună, n'a fost târguire eretică, 
n'a fost vătămare de doctrină, n'a fost aşezare 
impotriva ecumenicităţii, n'a lost rupere cu dis- 
ciplina şi cu ritualul de răsărit, cari să nu fi fost 
insuşite de Sinodul episcopilor rumâni şi impusă 
clerului şi turmei noastre drept-credincioase. Pe 
de altă parte, pofta de arginţi, căpătuirea rubede- 
niilor şi neruşinatul nepotism au gâtuit toată buna 
incercare a sporului bisericesc: au gâtuit şcoala, au 
impiedacat Imbogăţirea literaturii şi traducerilor 
teologice, au irânt avântul şi promovarea elemen- 
telor tinere, au împiedecat misionerismulşi răspân- 
direa evangheliei, au otrăvit isvoarele de înviorare 
monastică, au Impiedecat legăturile cu frații orto- 
docşi de pretutindeni, au pierdut prilejurile de 
at rmare a ortodoxiei rumâneşti în ţările bântuite 
de ateism, au lăsat la mezat şi în părăsire fåntå- 
nile noastre de însulleţire creştină: Mormântul 
Domnului şi Muntele Atonului. lar scandalurile 
sentimentale ale unora dintre ierarhi au vătămat 
sporul de induhovnicire al credincioşilor şi au ză- 
mislit prin reviste, foi, jurnale şi cărți de litera- 
tură, un văzduh de cadavru. 

Nădăjduim deci că alegătorii, preoţi şi mireni, 
din Marele Colegiu Electoral nu vor adăuga la 
şirul unor astfel de arhierei încă unul asemenea 
lor. Pantrucă vor lua asupra lor Întreaga răspun- 
dere a ticăloşirii noasire bisericeşti — răspundere 
faţă da neam—pe care o vor da latimpul nu prea 
îndepărtat. 

Nădăjduim, încă, in ieşirea din umbră şi interes 
a celor câțiva episcopi şi mitropoliți buni, pe cari îi 
doare inima de toropeala şi nimicirea din Biserică 
şi cari în sinea și convorbirile lor se plâng şi se 
văicăresc. Nu vor putea sï lrângă cercul de fier 
al interesajilor şi blestemata falangă a ardelenilor, 


prin el, prin prietenii lor, prin deputatii lor din 
congres; dar o împotrivire pe aţă, sinceră şi cins- 
tită, ar Insamna o lecţie la timp şi o desolidari- 
zare cu cei ce vor să ucidă şi ce ne-amairămas. 

Nădăjduim în luminarea de-o clipă a I.P. S. Pa- 
triah, care nu poate sprijini la episcopat un ne- 
pot divorțat numal în vederea scaunului dela Ma- 
ramureş, îndreptăţind, nu ştim a câta oară, in- 
vinuirea de slujitor al nepotismului. Şi mai ales 
credem că va putea să biruiască în propriul său 
sânge şi interes călcarea necontenită a sfintelor 
canoane, care pedepsesc pe preotul divorţat cu 
caterisirea ; nu cu promovare la ep'scopat. 

Nadăjdulm şi în consequenţa /. P. 5. Visarion 
Mitropolitul Bucovinei, care s'a plâns În cartea sa, 
„Glas în pustiu“, între altele, şi de acest mare rău 
Şi socotim că nu a jertfit agonisita mitropoliei 
pentru alegerea la Maramureş a unui preot divor- 
tat, care să fie arătat cu degetul de Uniji. 

Insfărşit credem fn puterea Sfântului Duh, care 
de va vrea va dărui Bisericii din Maramureş pe 
adevăratul său mire. lară de nu, va îngădui oa- 
menilor să completeze treimea divorțaților din 
Sinod: Ghenadie — Lucian — Antal. 


Şerban Popescu 


Intr'un foileton al Glasului Monahilor, Preotul 
Dr. Marin lonescu indică unele grave încercări de 
strâmbare a cinstitelor rândueli bisericeşti orto- 
doxe şi unele mari prostii teologice, tipărite de 
arhierei, profesori de teologie, misionari şi alţi 
<adventişti» ai teologiei. 

Am căutat lucrările indicate în ucel foileton şi, 
într'adevăr, am aflat lucruri de mirare. lată, spre 
pildă, părintele /rineu Mihâlcescu- Târgovişteanu, 
vicar ul patriahiei române, profesor la Facultatea 
de Teologie din Bucureşti, a publicat o broşură: 
Rândulala şi lâlcuirea pe scurt a Sfintei Liturghii: 
(E jitura „Apostolul“, Buc. 1937). In care — după 
unele foarte aproximative tâlcuiri — pune la fn- 
demâna ortodoxilor „Rugăciunile ce trebue să 
rostească creștinul ortodox în timpul Sfintei 
Liturghii“. 

Mostre ? lată: 

„In timpul Heruvicului, ne rugăm astfel: Doa- 
mne isuse Hristoase, care cruce şi ioarte ai su- 
ferit peniru mântuirea noastră, dă-mi lacrămi 
de pocăință şi învredniceşie-mă acum, văzând 
sfialele daruri puse inainte, să mă închin cu 
frică ţie, care şezi pe scaun împreună cu Tatăl 
şi cu sfântul Duh, şi să-ți mulțumesc cu ured- 
nicle pentru toate binefacerile şi cu suspinuri să 
mă mărturisesc Tie, Mântuitorul şi Dumnezeul 
nostru. Iar tu, ca un indurat, primind acestea 
să-mi dal sfârşi! bun vieţii şi să mă învredniceşti 
a sta de-a-dreapta Ta în ziua judecății şi a auzi 


pulcele tău glas, zicând : „Veniţi binecuvântaţii 
Părintelui meu, de moşteniți împărăția gătită 
vouă. Amin". 


„La „Pre tine te lăudăm”, ne rugăm aşa: 
Dă-ne Doamne karul şi mila ta. Arală către 
noi mulțimea Îndurărilor Tale, ca să nu fim 
osândiți la înfricoșata ta judecată și nu ne des- 
părți de cei care vor sta deadreapla ta. Că a ta 
este puterea în veci". 

Prin urmare, ochii, urechile, mintea şi glasul 
credinciosului să fie străine de tot ce se petrece 
acolo în Sfânta Liturghie. Credinciosul vine la 
Altar... cu merinde la sac. El nu participă, cu mintea, 
cu glasul cel lăuntric la cântarea; Pre Tine Te 
lâudăm ! Nu. Asta o zice «coriştii». Şi tot aşa pentru 
fiecare moment al Sfintei Liturghii. P. 5. Irineu 
a gălat câte ceva. 


P. S Irineu, cel cu inima de aur (şi cu cămi- 
laica pe-o ureche) trebue urmărit, îndeaproape. 


G, Racoveanu 


„Crimă naţională“. Foaia canoricilor dela Blaj, 
„Unirea“, publică (in nr. 31) un articol cu acest 
titlu. Articolul face parte din seria de manifestări 
violente ale papistaşilor din țara rumânească. Unele 
din aceste manilesteri, purtate de bătăiosul vicar 
al Maramureşului, Rusu, au ajuns până în parla- 
mentul ţării, unde au primit corecţia cuvenită dela 
purtătorii de cuvânt ai Senatului. 

Uneltele papistaşilor dela noi sunt, Insă, in criză, 
Furia lor nu mai cunoaşte margini, ori de câte 
ori e vorba de organizarea şi mobilizarea conştiin- 
tei acestui neam. Dela actul unirii cu Roma a 
unei părţi dintre rumânii din Transilvania — act 
impus prin presiune şi viclenie — domnii dela Blaj 
şi de aiurea au stat totdeauna pe un vulcan; frica 
dè a nu rămâne lără turmă şi deci lără benefi- 
ciile şi cinstirile posturilor de comandă. lar când 
au constatat că revenirea la matcă a neştiutorilor 
şi înşelaţilor credinciuşi nu se poale opri nici cu 
amăgiri şi avantagii, nici cu ameninţări şi afuri- 
senii, frica vicarilor apostolici şi a canonicilor s'a 
transformat În teroare, Sub biciuirea acestei terori, 
uniţii dela Blaj şi Bucureşti pândesc orice ter- 
dinață de inviorare a conştiinţei naţionale rumă- 
neşti, orice act de restaurare a drepturilor stră- 
moşeşti, orice sentinţă a comandamentului patriei, 
orice fel de act al guvernelor, orice soiu de poli- 
tică a Statului rumân, orice măsură de întărire a 
solidarițăţii şi cugetului ortodox, orice chibzuire 
de gospodărire şi administraţie a Bisericii orto- 
doxe a neamului nostru. Pe toate le trec, apoi; 
prin cenzură şi cu spiritul dialectic de proastă ca- 
litate, cu o argumentare iezuitică delormală de 
urmaşi, uniaţii somează Guvernul, Statul, Bise- 
rica, făcându-le declaraţii ridicole de războiul 

confesional, prin toiţele lor dela Blaj şi Bucu- 
reşti, 

O asitel de declaraţie închide articolul „Crimă 
națională”. Ţi se sbârleşte părul în cap, numai 
când ceteşti titlul. Te gândeşti numai decât la: 
înstrăinarea pământului rumânesc, la atentate im- 
polriva capului ţării, la vr'o lovitură de stat a co- 
muniştilor, la dezarmarea oastei în vreme de răz” 
boiu şi la câte altele l.. Nimic, însă, din toate aces- 
tea, Ci uniţii numesc „crimă naţională“ înființarea 
unei episcopii ortodoxe în Maramureş. In mulie 
coloane de ziar, cineva, care nu semnează, face 
în „Unirea“ nişte „constatări scurte şi indiscuta: 
bile“ pe marginea crimei. 

In punctul b), perioada a treia, necunoscutul 
defineşte „Crima naţională“ astiel: 

„Se implântă sediul acestei eparhii (noua epis- 
copie ortodoxă : n. n.) în Maramureş, bine ştiin- 
du-se că acolo, de veacuri, e o regiune complect 
unită şi care, peste celelalte necazuri de care 
suferă, numai de stâşieri contesionale nu mai 
avea nevoie. Cele câteva parohii ortodoxe, infiin- 
tate In Maramureş după unire, s'au născut în färd- 
delegi. Cu mreaja ispitelor vremelnice şi cu aju- 
torul permanent al autorităţilor de stat, s'a pes. 
cuit în turburări, s'au cumpărat conştiinţe, s'au 
provocat nemulțumiri, etc, ca să se spargă marea 
unitate sulletească a Maramureşului. Rezultatele 
au rămas totuş, submediocre. Şi tocmai peniru 
acest motiv, conducătorii ortodoxiei au decis îm- 
plântarea unei vlădicii în inima Maramureşului 
unit. Vreau puteri nouă, plătite şi susținute de stat 
în apriga muncă a proselitismului şi în slăşierea 
definitivă a unităţii sufleteşti din acel colţ de ţară. 

S'a inființat în Maramureş nu o episcopie folo- 
sitoare ortodoxiei, ci una de stricare a bisericii 
unite, de proselitism păcătos şi de dihonie confe- 
sională“, 

Precum vedeţi, asta-i „crima™ care s'a săvârşit 
Mai pe scurt: în Maramureşul, „de veacuri" o 
„regiune complect unită”, se ridică cele câteva 
parohii ortodoxe născute „in lără de legi“ la ran- 
gul de episcopat, spărgându-se astfel „marea uni- 
tate sufletească" a acestei provincii. 

Uită, însă, în furia lor, canonicii dela Blaj că 
inainte de „veacurile“ uniate, Maramureşul a fost 
ținut cu totul ortodox. Astfel, chiar „cu ajutorul 
permanent al autorităţilor de stat" şi cu mrejele 
„ispitelor vremelnice", nu s'ar îi putut organiza 
„Cele câteva parohii ortodoxe, născute „în färä da 
legi”. Cici n'aveau cine şi de ce să treacă la or. 
todoxie. De ce nu s'au născut, chiar „în fără de 
legi", parohii ortodoxe în ţinuturile şăseşti sau 
săcueşti ? Iar dacă e vorba de „fără de legi“, sä- 
şi amintească belicoşii uniţi de cele de pe valea 
Vişăului, dela Borşa, şi de multe alte „turburări“, 

„Cumpărări de conştiinţe“ şi „temulţumiri*, de 
astăzi şi din trecut. 

Cât despre „marea unitate sufletească a Mara- 
mureşului”, care se sparge acum, noi ştiam altfel. 
Anume, ştiam că stăpânirea Austriacilor şi a Ruşi- 
lor a înzestrat părţile de nord ale Moldovei cu 
Ruteni, veniţi din ţinuturile învecinate ale Podo- 
liei și Galiției. invazia ruteană începe în a doua 
jumăiate a veacului al XVIil-lea şi capătă cele 
mai puternice întăriri în veacul al XIX-lea, Nu- 
mărul oaspeților poftiți şi cu ajutorul catolicilor 
se ridică astăzi la 500,000, formând masse com- 
pacte pe văile Ceremuşului, Prutului, Nistrului su- 
perior şi părţile Maramureşului. Cu „mreji“, „cum- 
părări de conşlinţe“ şi cu „turburări“, în paguba 
elementului autohton, catolicii au rupt dela orto- 
doxie o parte din acest element slav şi l-au dă- 
ruit plocon papei. Şi niciodată aceste mijloace 
n'au fost lipsite de „ajutorul permanent al auto- 
rităţilor de stat”. Care-i, atunci, „marea unitate su- 
[letească” pe care o macină înfiinţarea episccpiei 
ortodoxe din Maramureş ? 

Să ne ierte, dar, că noi nu ştim de integritatea 
unei Biserici unite în Maramureş, lar dacă totuşi 
există această Biserică, ea nu poale să se „strice“, 
fie şi printr'un „proselitism păcătos“ şi „dihonie 
confesională”, pentrucă o Biserică adevărată şi cu 
puteri vii nici nu se strică, nici nu se teme de 
proselitism ; după cum nu s'a stricat şi nu a pie- 
rit Biserica ortodoxă din Ardeal, atunci când 
proselitismul catolic în această pante era in iloare 
şi folosea din plin „ajutorul permanent al auiorită- 
{ilor de stat“. Dar.. să continuăm, 

După ce necunoscutul delineşie „crima* şi-i 
dessopere fondul, caută mai departe, în acelaşi 
articol, să indentitice şi pe criminali, 

Cel din tâi dintre criminali este Biserica orto- 
doxă : 

„Nu ne surprinde însă — scrie necunoscutul — 
nici miopia ortodoxiei belicoase, O fanatică şi ne- 
dreaptă ură ţine Invăluiie minţile conducătcrilor 
ei, de atâta vreme. Nu mai văd clar datoriile şi 
lipsurile bisericii lor proprii; nu văd cât de gre- 
şită e calea pe care vreau să ajungă la unirea 
religioasă a tuturor Românilor ; nu înțeleg supre- 
mul înţeles creştinesc şi românesc al păcii şi al 
armoniei, al muncii în ogorul atât de înţelenit a] 
sufletului neamului, unde este lucru din belşug 
pentru toţi, Nu ne miră, fiindcă ei sunt fanatici 
incorigibili”, 

Pasagiul acesta plin de graţiozități pentru or- 
todoxia noastră şi pentru înalta ierarhie a Biseri- 
cii ortodoxe este in deajuns de reprezentativ pen- 
tru „O anumită mentalitate catolică dela noi, a- 
gresivă şi lipsită de măsură şi de elementara bu- 


hăcuviinţă pe care orice sirâin delegea noastră o 
datorează In chip firesc unei ţări şi unui neam 
ospitalier şi tolerant”, Asupra acestei mentalități 
s'a oprit şi domnul Nae lonescu — dela care am 
citat rândurile de mai sus — în articolul „Și lo- 
tuş catolicismul este inactual” (Predania, an |], 
6—1), în care scrie aşa: 

„Ceeace depăşeşie pulințele mele nu numai ce a- 

cceptare, dar şi de înțelegere, sunt îngăduinţele pe 
cari şi le iau catolicii din România față de orto- 
doxie. Şi nu-şi dau seamă, de pildă, că despreţul 
pe care il alişează, fără nici un fel de discreţie, pen- 
tru biserica şi credința noastră, constitue o impru- 
dență, care in împrejurările de azi ar putea fi chiar 
o gravă impiudenţă. Tonul absolut inacceptabil, pe 
care se cred îndreptăţiţi a-l adopta aceşti mili- 
tanţi ai catolicismului, nue numaio chestie de 
temperament sau debună creştere personală, ci de- 
curge oarecum din atitudinea principială a lor laţă 
de noi. E suficient ca undeva, în lăuntrul ortodoxiei 
rumâneşti, să se ivească un efortorganizatoriu, o 
încercare de lămurire pe care ei o bănuesc lecundă, 
o tovărăşie de muncă ordonata, pentruca reacţi- 
unea aceasta necuviincioasă să se producă; au- 
tomat“. 

infectați de aceiaşi mentalitate de „vardişti ai 
lui Dumnezeu" ca şi catolicii, uniții dela Blaj co- 
boară direct la obrăsnicie. 

Pasajul plin de graţiozităţi este, în al doilea 
rând, foarte interesant pentru fondul său. Glume- 
tul necunoscut vorbeşte în el despre un aprig fa- 
natism al bisericii şi cârmei ortodoxe pentru „uni- 
rea religioasă a tuturor Românilor”. Păi — inire- 
băm noi — ce-şi poate dori mai mult o Biserică, 
decât adunarea turmei sub aripile sale duhovni- 
ceşii ? Şi ce poate îi mai sfânt pentru ea, decât 
intregirea spirituală a neamului său? Aceste nă- 
zuinţi intră în datoriile unei adevărale Biserici, 
vădesc temelia dreptei credințe pe care stă, des- 
copăr puterile sale misionare, arată indrăsneala 
sa apostolică, îndreptăţesc ființarea ei în sânul 
unui neam. Chiar cu preţul unui răsboi coniesi- 
onal — care nu poate îi, pentrucă n'are cu cine 
se bate — Biserica ortodoxă rumânească trebue 
să țintească neincetat şi să desăvârgească acest 
proces de unificare religioasă a neamului, scoțând 
din cetate orice cal troian, fie el cât de arţăgos. 
Naţia rumânească nu poate decât să se bucure 
că ierarhii adevăratei sale credinţe ţin trează şi 
urmăresc de aproape această problemă, oricât nu 
şi-ar vedea ei de clar „datoriile şi lipsurile bise- 
ricii lor proprii“, Iar uniţii să știe precis că aşa 
se va întâmpla; şi într'o vreme cât mai apropiată. 
E firesc! Nu-i nici o „crimä", 

Şi fiindcă veni vorba de „crimă“, să vedem, în 
continuare, pe al doilea criminal. Articolul, în alt 
pasaj, sună astfel; 


„Statul nu se poate degrada la rolul de com- 
plice ascuns al unor halucinaţi care n'au altă 
țintă decât dărâmarea unei catedrale glorioase a 
neamului românesc, Statul nu se poate face uneltă 
a celor ce, din ură atavică, vreau să stingă rugul 
siânt care a dat neamului nostru conştiinţă ro- 
mânească şi i-a luminat drumul învierii, atunei 
când pravoslavia îl comdamnase la moarte per- 
petuă,. Totuşi Statul nosiru, prin dileritele guverne 
liberale care i sau perindat la cârmă, s'a dejosit 
la acest rol criminal', 

lată, deci, pe al doilea criminal şi feroce com- 
plice; Statul, Credem, dela inceput, că aci ascuţi- 
tul scriitor descoperă, cu toate ocolişurile lui, una 
din cele mai dureroase bube ale catolicismului 
şi uneltelor sale. Această bubă este universalis- 
mul catolic, care nu admite nici măcar politiceşie 
„decât un absolut: cel al bisericii romane, care e 
şi supra naţional şi supra statal și supra mai 
ştiu eu ce", cum scrie d, Nae lonescu, Noi încă nu 
ştim ce gândesc catolicii şi uniţii cu ei despre miş- 
cările naţionaliste dela noi şi mai ales despre io- 
talitarismul care începe să se închege. Catolicii 
şi uniţii lor ştiu însă că toate mişcările naționale 
sunt ortodoxe prin excelenţă. Şi, prin urmare, uni- 
ficarea naţională, înseamnă şi unificarea religi- 
oasă. Şi nu o anumită unificare religioasă. Ci nu- 
mai în spirit ortcdox, Pentrucă singură ortodoxia, 
acea „pravoslavie'“ de care râd canonicii dela 
Blaj, poate să ducă comandameniele naţiunii la 
deplina lor creştere aci pe pământ şi poate să le 
desăvârşească in Dumnezeu, 

Ori, Statul ajutând la înfiinţarea unui episcopet 
ortodox în Maramureş, crează încă un insirumeni 
de lucru pentru unificarea naţiei rumâneşti. 

Unilicare, ce contravine spiritului catolic şi in- 
tereselor lu; unificare, ce va tăia cu siguranţă 
aţa ce leagă pe uniţi cu Roma; unificare, ce va 
smulge bacilor apostolici turma cu caşul şi gustosul 
ei lapte, în cazul când nu vor intra în marele 
staul al naţiunii. 

Și pentru aceasta uniţii dela Blaj înjură Statul 
şi-l acuză de „crimă naţională“!. 

Ar trebui, spre complectare, să mai siăruim şi 
asupra celorialţi criminali: guvernul liberal şi mi- 
tropolitul Sibiului, ca să completăm boxa acuza- 
ților. Cităm, doar, pasagiul cu litere grase;.. „gu- 
vernul liberal a fost şi este complicele conştient 
al Sibiului tn acțiunea lui de desființare a Bise- 
ricii noastre unite cu Roma“. Şi trecem la cum- 
plita incheere a articolului, care siârşeşie aşa; 

„Ura matadorilor ortodocşi o cunoaştem de mult. 
Ea nu mai poate creşte. Nici puterea ei de acţi- 
une nu mai poate spori. Complicitatea Statului cu 
Sibiul a fost şi până acuma. Mai periculoasă însă 
fiind ascunsă şi negată. De-acuma e pe faţă. Ştim 
cel puţin cu cine avem de a face. Apărarea ne va 

ți mai uşoară. Şi dacă până acum rezultatul unel- 
irilor a fost nul, da-acuma va Íi zero. Din parte- 
ne, privim zimbitori la aceste manevre. Am văzut 
noi alte furtuni decât această conjurație a nepu- 
tincioşilor, Singurul păgubaş rămâne neamul. Va 
trebui să treacă peste el noui valuri ale războiului 
de ură şi invrăjbire contesională. S'o aibă pe 
suflet autorii". 

Sfârşitul acesta, în stil războinic, cu care necu- 
noscutul încheie „crima naţionali“, seamănă cu 
o scrisoare datată în Viena, lulie 5, 1702 şi adre- 
sată da Leopold cardinal Colonitzi Mitropolitului 
Teodosiu al Uugro-Vlahiei. In aceasta, cardinalul 
scrie: „M'au mirat impertinența şi îndrăsneala ta 
cea mare din scrisorile tale, apărute pe la sfårgi- 
tul lui Maiu al anului curent şi adresate prea 
iubitului nostru fiu întru Hristos, Atanasie, care 
prin grația lui Dumnezeu şi a Scaunului Aposto- 
lic este episcop al Greco-Valahilor, cari locuesc 
în Transilvania şi cari sunt uniţi cu Biserica Ro- 
mano-catolică“, 

„Atât una, cât şi cealaltă, precum sunt de ofen- 
sätoare pantru ondarea şi puterea mea pastorală, 


tot aşa constituesc pricina a multe şi mari desbi- 
nări şi turburări între augustul şi neinvinsul Im- 
părat Roman şi între Domnitorul vostru, al Vala- 
hiei. Deci, de va fi adusă la cunoştinţa augustului 
Impărat această indrăsneală a ta, nu-i este greu 
să pretindă domnitoruiul vostru plata nesuferilei, 
tale indrăsneli şi cutezanțe ; şi, astfel, să răsară. 
alte turburări, pe cari tu nu ii le poți închipui 
Cici nu se poate tolera ca să fii tu mitropolit al 
Transilvaniei, aşa cum te numeoşti cu îngâmiare, 
nici nu poți avea oricât de mică putere la vre- 
una din bisericile religiei greco-orientale. Căci 
precum Domnitorul Valahiei nu poate avea nici 
cea mal mică putera politică în Transilvania, aşa 
şi tu, fără impertinență, nu poți avea putere spi- 
rituală, oricât de slabă, în sus numita Transilvanie”. 

Vor poate uniţii dela Blaj să ne reclame, pentru 
„Crima naţională" din Maramureş, la vr'o mare 
putere catolică şi cu sprijinul ei să deslănţue la 
noi un războiu confesional, aşa cum amenința 
cardinalul Leopold pe Mitropolitul Teodosie ? Se 
poate. Până atunci, păgubaşul de neam „zimbeşte“ 
Mai mult: îl trec lacrămile de râs, Căci... sa dus 


vremea de-allă dață / 
smeritul Stratonic 


DESE SC E GE Sa ae 30 DE a DECID FE XI Ca DE 20 E A0 Ei FE 


Cei cari se vor îl aşteptat să-l vadă , înjurat“ 
aci pe d. Ion Nichifor Crainic, vor incerca — im- 
preună cu dl. I. N. C. - o decepţie. In strădania ei 
pentru acea „ordine vie în câmpul gândirii şi vieţii 
noaslre teologice“, Predania n'a ales calea... injură- 
turii. 

Nu ne interesează, deci, aci viaţa şi näravurile 
d-lui I. N. C. Ci şitința lui teologică. Nu ne vom 
opri, aşadară, asupra ingenunchierilor d-lui I. N. C. 
prin diverse cârciumi ; nici asupra.. succeselor sale 
prin „binalele" de pe Brezoianu. 

In dovedirea cruntei ignoranţe a profesorului de 
teologie lon Nichifor Crainic, nu este nevoe să infă- 
țişem aci nici măcar cinstea sufletească a omului care 
a spurcat totul pe unde a trecut: prietenii, altare, 
steaguri. 

Nici măcar asupra „nenorocirii“ cu cele 12.000 000 
(bani strânşi cu meșteșugul de care vorbeşte, de nu 
mă ingel, art. 549 din „Codul Regele Carol Il“) nu 
ne vom opri, aci, in Predania. Fiindcă, vorba pä- 
rintelui Popescu-Mălăaști : este loc... tahăt hașșimeş, 
pentru toate. 

NOTE 





Răsplata muncii clasa I. (Sau despre memoria.) 
tinerilor dia Efes). Patriarhia Română, Si. Mitropolie 
a Ungro-Vlahiei, Arhiepiscopia Bucureştilor Secţia 
Adm. Bisericească, cu nr. 10. 129 din 30 Septemvrie 
1937, ordonă leromonahului Dionisie Lungu din 
Bucureşti, str. Barierei nr. 9, următoarele: 

„Potrivit rânduelilor Bisericii Noastre, inscrise fie în 
canoane, fie in legiuirile propriu zise, monahul trebue 
si rămână in chinovia sa, sub ascultarea episcopului, 
intreaga viaţă. 

Cuvioşia Ta nesocoteşti aceste reguli, trăind o viaţă 
de libertate la oraș, unde nu pot să se așeze decât 
monahii ce au funcţii bisericești sau prolesorale, cu 
încuviințarea episcopului locului. 

Deaceia, cum Noi nu ințelegem să mai ingăduim 
o asemenea stare de lucruri, invităm in modul cel mai 
hotărât pe Cuvioşia — Ta să te intorci de indată la 
chinovia din care ai plecat, sau in caz contrar să 
desbraci haina monahală. 

Arătăm aici că dacă in termen de 7zile dela primirea 
sau lăsarea prezentei la domiciliul Cuvioşiei-Tale nu 
te vei fi conformat intocmai, vom sesiza Parchetul 


de llfov, spre a face uz de rigorile art. 256 din noul 
cod penal, prin care se pedepsesc cu inchisoarea 
monahii găsiţi în asemenea situaţii“. 


Articolul 256 din codul penal al... soborului din 
Niceea, la care se referă deșteplăciunea arhiepisco” 
pzască, vorbeşte de „funcţionarul public care după 
ce a fost suspendat, destituit, înlocuit, sau pus în 
relragere, continuă să exercite funcțiunea", sau de 
preoții caterisiți" şi de călugării „nlecoți sau excluşi 
din mânăstiri“, 

Prinurmare : destituiți, calerisiti, excluşi, fugiţi, 

Dar care este situația  leromonahului Dionisie 
Lungu ? 

De 15 ani scoate, În București, Glasul Monahilor. 
Tcţi episcopii, toți mitropoliți, toţi arhiereii vicari 
şi toţi consilierii sânt abonaţi ai Glasului Monabhilor: 
Toţi aceştia plătesc abonamentul. Mulţi din ei l-au 
primit — în acest timp — pe ieromonah la ei la 
masă. Mulţi l-au lăudat. Părintele Patriarh, insuși 
l-a lăudat pentru lucrarea pe care el, ierumenahul, 
o indeplineşte,in lume". Arhiereul vicar al Patri- 
arhiei, P, 5, Irineu Târgovișteanul l-a lăudat, ca ni- 
meni altul, chiar in Glasul Monahilor, aşa zicând: 

„Dacă numai câteva zeci de călugări ar mai 
fi la fel cu el, în toată fara, progresul ce fac 
sectele în ademenirea fiilor bisericii noastre, ar 
fi repede stăvilit. Azi ieromonahul Dionisie Lungu 
este amenințat cu trimiterea la metania lul, adică 
de a fi constrâns să trăiască între zidurile mü- 
năstirei Cernica. Pentru el personal ar fi o bine- 
facere, căci i-ar da prilej să se odihnească de 
munca şi frâmâniările ce bou cosiat scoaterea 
ziarului; pentru biserică însă, ar fi o mare pu- 
gubă, pentru că ar pierde un misionar, cum eu 
cel puțin nu cunosc", 

Şi acum, în 1937, descopăr deştepţii dela Arhiez 
piscopia Bucureştilor că Dionisie Lungu a fugit din 
mânăstire, Şi-i cer, cu îndemn, „să desbrace haina 
monahală“. Fără să-l judece peniru 
Că doar e preot., Si ca să-l poți desbrăca trebue 
caterisit. Hai, curaj! Chemaţi-l la judecată! Nu la 
art 256 Cod Penal, notari de sat! 

Până atunci, ordinul nr. 10. 129/937 rămâne ceiace 
esle : o neruşinare, 


Pentru părintele Il. V. F. Predania este scrisă 
numai pentru oameni deştepţi. Ea nu cunoaște, Fä- 
rinte, „solidarităţi” cu dracii, pentru biruirea „duş- 
manului comun“. Ea are datoria de a aprinde tămâie 
când simte că „necuratul“ s'apropie. Necuratul care 


sapă la temeliile Altarului pentru care sfinția-ta te 
jertieşti. (Şi de la care mănânci pâine). Nu? 


Ziarul „Dimineața“ din 25 August a. c. publică, 
sub semnătura „Dimineaţa“, articolul de fond: Creş- 
inism şi Democroţie. Este, deci, punctul de vedere 


vreo vină, 


al ziarului, în această chestiune. Care este părerea 
organului ovreesc in chestia asia? Iat-o: 


„Egalitatea oamenilor şi munca liberă, iată 
temeliile creştinismului ; ială şi temeliile denic- 
crației. Intre creştinism şi democraţie nu numai 
că nu este vreun antagonism, dar este o com- 
plectii identitate de concepţii şi idei Cine crede 
altfel, nu cunoaşte sau nu înțelege nici creştinismul 
nici democrația, sau le înțelege rău pe amândouă 

Aşa fiind, nici ura, nici intoleranța nu pot intra 
în concepția creştină, cum nu pot intra nici în cea 
democratică. Greşelilor sunt supuşi toți oamenii. 
Dar toleranța, indulgența, iertarea, le vindecă şi 
le evită mai mult decât pedeapsa, c. re n'a stâr- 
pit nictodată, în niciun loc, fărădelegile. Să ierti 
de şaptezeci de ori câte şapte greşililor tăi, a spus 
Mântuitorul şi rugăciunea rugăciunilor creştineşti 
culmineazii în cuviniele : „și iartă-ne noud gre- 
şelile noastre, precum şi noi iertăm pe ale altora". 


Concetăţenii noştri de la „Dimineaţa”, nu cred, ei, 
că ar trebui să lase creştinilor sarcina interpretării 
spuselor „Domnului nostru lisus Cristos*? Nu vor ei 
să înțeleagă că sânt... chestii in care nu li-i permis 
lor a se amesteca? 

Că, in tot cazul, lecţii de creştinism nu ei au ca- 
litatea să dea ? 

Chiar când uzina lor stă pe locul unde, altădată, 
se afla Altarul bisericii Sărindarului?, 


Pentru C. Irod. V. Faceţi o confuzie. N'a fost nici 
călugăr, nici frate. Alt scriitor este cel plecat. Este 
adevărat că a vrut să fie cleric, inainte de războiu: 
il călca termenul, fatal, al incorporătii Şi a cerut 
atunci biserica „Zlătari“ din Bucureşti (il trăgea aţa 
spre zlătărie |). Dar nu i-a dat-o mitropolitul Conon, 
care, chemându-l să-l vadă, a spus că... prea e ți- 
gănos | (Pe atunci nu era „stegar de ortodoxie“). 


Pentru părintele I. P M. Aşa ii zice astăzi: Ion 
Nichifor Crainic. Aşa se află trecut in scriptele Fa- 
cultäții de Teologie. Aşa semnează manifestele elec- 
torale „către iubiții noştri vlăsceni“, In seminar l-a 
chemat Dobre Ion. Pe Dobre l-a schimbat — din 
conştiinţa solidarității cu „neamurile“ din Bulbucata— 
cu sonorul dublu Crainic. 


P. 5. Episcop al Dunării de jos ordonă unui 
preot - legionar — dela catedrala din Tulcea, ur- 
mățoarele : 

„Slujba religioasă a Sf. noastre Biserici este o 
podoabă deosebită, arlistică şi culturală. Cânta- 
rea bisericească este plină de invăţătură. De aceea: 
slujba bisericească ascultată cu atenție este educa- 
toare pentru minte, incântă inima şi induplecă voința 
spre toată fapta cea bună. Slujba religioasă este o 
necesitate, pe care, în primul rind, trebue s'o simtā 

insuși preotul slujitor şi cintăreţii şi, apoi, din zelul 
ca ei vor avea, să aprindă focul sufletutui în enoriași 
sau în acei care, întâmplător, vor trece pe la biserică: 

In oraşele noastre, lumea, din zori şi până în no- 
apte, trece pe lingă sf. locașuri şi ar dori bucuroasă 
să-şi depună rugăciunea şi suferința inaintea sf. Al- 
tar, unde va trebui ca preotul să fie găsit de faţă, 
pentru a i le mijloci inaintea unicului mijlocitor al 
mântuirii noastre, Domnul nostru lisus Hristos. 

De aceea, mai ales în orașe, trebue ca bisericile 
să stea mereu deschise, iar preotul să facă sf. Li- 
turghie, în afară de Duminecă şi Sărbători şi în 
zilele de Miercuri, Vineri şi Simbătă, aducind 
jertfa cea fără de singe pentru întemeierea şi pacea 
a toată lumea. 

Vom controla personal pe C. V. la slujbă și vom 
lua măsurilor cuvenite. Întregul personal bisericesc 
va fi la dispoziţia C. V. pentru slujbă, în aceste zile. 

Episcop ț Cosma". (Ord. nr. 4.649 din 5 Octom- 
vrie 1937). 


Pentru Părintele Cosma, așadară, „slujba religioasă 
a Si. noastre Biserici este o podoabă deosebită, ar- 
listică şi culturală”. Tocmai decceea trebue oli- 
ciată mereu, pentru „a educa mintea şi a incânta 
inima“. (Că de n'ar fi culturală şi deosebit de ar- 
țistică, cu ce justilicare s'ar mai prezenta ea credin- 
cioşilor ?) 


Înțelegerea Părintelui Episcop pentru slujba sfintei 
Liturghii ni se desvăluie insă cinstit în ordinul pe 
care-l dă preotului de mir ca să liturghisească : Mier- 
curea, Vinerea, Sâmbăta, Dumineca şi la toată 
sărbătoarea ce va cădea Luni sau Marți. 

Părintelui Cosma, care în viața sa de mai nains a 
fost şi preot de mir şi care — ea preot de mir — a 
fost blagoslovit cu vre-o 8—9 copii, i-am pune, aci 
o intrebare: cetit-a preosflinția sa, vreodată, ce stă 
scris in Liturghier ?. Scrie acolo așa: 


«Preoții şi diaconii cari au soții sunt datori a 
nu se împreuna cu ele câteva zile mai nainte de 
a sluji Sfânta Liturghie, precum şi În acea zi». 
Şi iarăși: 

„lară mai vârtos cel ce are solie, să se fe- 
rească de Impreunare şi de toată dragostea tru- 
pească, pentru dragostea şi cinstea Impăratului 
ceresc, pe care în casa şi în lăcaşul sufletului 
său l-a primit", 

Cele „câteva zile inainte“ sânt, in canonică rându- 
ială, trei. Dar după ordinul Părintelui Cosma nici 
două zile curate n'are preotul inaintea Liturghiei. Că 
preotul in cauză este singur la biserică, 

Și iată cum arhierescul dor de răsbunare politi- 
cească (Părintele Cosma e inscris in partidul natio- 
nal-liberal) găseşte in cale-i un serios obstacol: or* 
dinea canonică. 


G. R. 


FREER RI BIR RR E RI RI CARR RP RIP IE E FEF 


Hristoitia (Bunul moral al creştinilor), care 
cuprinde 13 cuvinte foarte folositoare de suflet, 
aşezate pentru îndreptarea relelor obiceiuri ale 
creștinilor şi cele mai de căpetenie porunci ale 
Vechiului şi Noului Tesiament, de pururea pome- 
nitul şi prea învățalul dascăl, Nicodim Aghlori- 
tul, traducere de smeriții monahi Lona şi Antonie, 
1937, Tipografia „Modernă*, Bucureşti, 592 pag. 
(fără indicarea prețului). 

Cartea cuprinde: 1. Textul „aprobării Prea 
Sfintitului, prea înțeleplului și prea îndumnezeli- 
tului, mai înainte Patriarh ecumenic D. D. Gril- 
gorle, trimisă osârdnicului autor, Nicodim, pe când 
acesta făcea îndeletniciri în Sfântul Munte al A- 
tonului, în sfintita și cinstita Monastire a Iviru- 
lui, în anul 1799, Decembrie 5. 

2. Chipul prea învățatului dascăl Nicodim A- 
ghioritul. 

3. Prefaţa tălmâcitorilur, Iona şi Antonie shi- 
monahi din Sfânlul Munte Athos, din 10 Mai 1937. 

4, Un cuvânt peniru cititori de întocmilorul 
cărții. 

5. 13 cuvinte: 1. Care învață pe creştini să se 
întoarcă dela obiceturile cele rele şi să Imbrăţi- 
şeze pe cele bune. 2. Care învață pe creştini, că 

CĂRTI- REVISTE 





nici decum nu se cade a cânta cu organe, nici să 
joace şi să cânte din gură. 

3. Care învață pe creștini, că nu se cade să 
cânte din organe, să dănțuiască și să cânte din 
gură, la nunțile lor. 

4. Care învață pe creşlini că nu se cade să se 
facă clevetitori, vânzători și martori mincinoși. 

5, Care cuprinde: a| că nu se cade creştinilor 
să se împodobească:; b) nu se cuvine să ție mi- 
rosuri (parfumuri) ; c) nu se cade să uneliească 
dresuri ; şi d) că nu se cuvine să privească cu is- 
codire, 

6. Care cuprinde, că nu se cuvine creştinilor să 
joace: domino, cube, cărți, lupte, alergări şi nici 
alte asemenea jocuri; nici chiar să le privească 
sau orice fel de spectacole. 

7. Care cuprinde : a) că nu se cade a vorbi 
creştinii cuvinte ruşinoase ; b) că nu se cade să 
spuie poveşti ; şi c) că nu se cade să spuie sau 
să facă glume şi să râdă. 

8. Care spune că, toți meşterii creștini se CU- 
vine, după Dumnezeu şi fără vreo răulate, să-şi 
lucreze meșteşugurile lor. 

9. Care cuprinde că nu trebue creştinii să se facă 
vrăjitori, nici să uneltească vreun fel de vrăjire. 


10. Care cuprinde ; a) că nu se cade creștinilor 
a pricinui sminteală unul altuia ; b) care smun- 
teală se cade a o defâima : şi c) că nu se cade 
a se sminii cineva cu ușurință, 

II. Care cuprinde: 1. că orice creştin se cade 
a apeta la îndreptarea şi mântuirea fratelui său; 
2. Urice creștin se cade a musira pe fratele sâu 
ca să-l îndrepteze; şi 3. că toți creştini se cade a 
primi cu bucurie mustrările cele spre îndreptare 
ale fraţilor lor. 

12. Care cuprinde : 1, În ce chip se cuvine creg- 
linii a se duce la biserica lui Dumnezeu ; 2. cum 
se cade a sta înea: și 3) ce trebue să facă după 
ce iasă din biserică, 

13. Care cuprinde: I. că toți creștinii au dato- 
rie săi păzească toale poruncile lui Hristos; 2. ce 
fel de bunătăţi iau cei ce păzesc poruncile: şi 3, 
creştinii, câți calcă poruncile lui Hristos lau pa- 
gube şi nenorociri mari. 

Apoi: 1. Cele zece porunci, sau poruncile lui 
Dumnezeu, care se cuprind în Vechuul Testament, 
tâlcuite. 

2. Cele mai de căpetenie porunci şi aşezămân- 
iuri cuprinse în Noul Testament, tåêlcuite și adu- 
nate în 17 capitole. 

4. Invățătura Sf. loan Gură de Aur. cum ire- 
bue să facem Sfânta Cruce. 

4. Rugăciune câtre Dumnezeu, 

5. Rugăciune către Prea Sfânta Născătoare 
de Dumnezeu. (Din Apantismă No. 11). 

6. Errata., La urmă (pag. 592) au fost pome- 
niți „lucrătorii sârguilori și conştiincioşi* ai tip. 
„Moderna“, lar pe fațaa 3-a a ga adp sub titlul: 
„Inştiințare“, „Comitetul din Si Munie Athos" re- 
comandă „Revista Cursuritor şi Conlerinţelor edi- 
tată de Prof. Gh. Preduţ. Sir, Tunari 15, Bucu- 
reşti 3. 


Š a 

Din prefața tâlmăcitorilor aflăm și pricina 
pentru care, smeriţii shimonahi s'au simțit tn- 
demnaji, să dea la lumină lucrarea vestitului a- 
Qhiorit Nicodim: „văzând pe deoparte pe vrășmașii 
credinții noastre, că au mare râvnă și se silescsă dis- 
trugă obiceiurile creștinilor cele bune; iar pe dealtă 
parte pe învățătorii şi misionarii Bisericii noastre orto- 
doxe de răsărit tăcând, neavând la indemână dovezi 
din Sfintele Scripturi, ca să le poată sta impotrivă, 
am hotărit să traducem şi să ltipărim această carte 
foarte folositoare și prea trebuincioasă oricărui creştin, 
ca dintru dânsa să-şi folosească nemuritorul suflet“, 

Tot din amintita prefață, aflăm: „că prelalii 
noşiri de odinioară, dorind să fle tradusă aceaslă 
carte şi în limba noastră, precum : Fericitul și 
pururea pomenilul Mitropolit Veniamin Costaki, 
I P S. Mitropolit Iosif Gheorghtan, Ghenadie 
Petrescu ş. a, H s'a împlinit această dorință, 
pentru sfintele lor rugăciuni cele căire Domnul, 
precum încredințează I. P. Sa Atanasie Miro- 
nescu, fost Mitropolit Primat: 

„Hristoithia” — după cum I. P. S Mitropolit Io- 
sii Gheorghian a binevoit să ne comunice — cuprinde 
o filosofie morală, practică şi un fel de cod al bune- 
lor purtări. Această carte se preda elevilor din clasa 
cea mai superioară a şcoalelor grecești ce au functio- 
nat în țară până pela 1840, Cartea spune că nu tre- 
bue să glumească cineva; arată felul cum să se 
facă mustrarea irățească, oprind pe creştini să cânte 
în organe şi din gură. Ea mai cuprinde șipoveţe cu- 
rat de politeță; d. e; când mergi cu un superior, să-i 


dat totdeauna locul din dreapia ș. a. Nu știu dacă a- 
ceastă carte e tradusă in l. română ceeace ar fi de 
mare folos" (Precuv. celor 14 trimiteri ale Apost. 
Pavel pag. XXV) 


Din acelaşi prefață mai aflăm că „prea evla- 
viosul şi prea învățatul D. D. Dr. Nichifor Crai- 
nic, profesor universitar — care doreşte să se tl- 
ptrească toate manuscrisele sfinților Părinţi din 
Sf. Munte — prin cinci cuvinte scrise de auritul 
său condei (după Apostolul) a luat apărarea sme- 
ritului Shimonah Iona Bălăşescu, împăcând lu- 
mea și aducând lucrul bineplăcut la desăvârşire“, 
așa că autoritățile i-au prelungit îngăduința de 
a rămâne în țară, 

+ i 

„Manuscrisul s'a revăzul şi stilizat de o comisie 
formată din d-l Gh Preduţ, profesor, şi N. Bă- 
descu-Pleniţa, cari sunt şi membrii Comitetului de 
tipărire de sub preșidenţia d-lui profesor Nichi- 
for Crainic". 


+ 
$ 

„Traducerea s'a făcut în pustnicescul schit al 
Marelui Vasilie din Sf. Munte Aihos, ojutaji cu 
hrană (locul neproducând nimic) de Duhovnicul 
Arsenie Neluș, de lângă Mânăstirea Xeropotlamul“. 

Cartea a fost pr EAD după diferite ediții, în 
care, poate, se aflau greşeli. 

Dorinţa traducătorulai, shimonahul Iona Bălă- 
şescu este „ca orice cititorsau dascăl ortodox, 
găsindu-se ceva nepotrivit, din puțina învățătură 
a cuviosului, să îndrepteze greşala precum şi cele 
de tipar — însă după Dumnezeu iar nu cu vrăş- 
măşie, zavistie şi osândire," 

$æ 

Părintele Ieromonah Carion Popescu, stetago- 
ref, starețul Sfintei monastiri „Snagov“ „a supor- 
tat toate cheltuelile pentru tipărirea cărții”. 


Cartea s'a tipărit cu sprijinul moral a comite- 
tulul de tipărire format în Bucureşti din : 

Preşedinte : D-l Nichifor Crainic, profesor unl- 
versitar şi membrii: P. S. S. Irineu Târgoviş- 
teanul, vicarul Sf. Patriarhii, P. Cucern. Sa. Pr. 
Gh. Vintilescu, directorul Sf. Sinod, Profesorul 
Gh. Predut, directorul revistei „Cursurilor şi con- 
ferențelor“, G. G. Dobrescu inginer, I. F, Abagiu 
secretar. 

Ne-o arată la pagina 589 Preşedintele comite- 
tului de traducere din Sf. Munte Athos, Arhiman- 
dritul Antipa Dinescu. 

$ = E 

Am desprins până aci, din cuprinsul lucrării 
toate datele în legătură cu cuprinsul Hristoitiei şi 
cu ostenitorii tâlculirii ei în gralu românesc, A- 
cum câteva observaţii critice : nu ni se indică ni- 
căeri ediţia Aghioritului pe care au avut-o înainte 
cuvioşii tâlcuitori, ceiace socotim noi că ar fi fost 
foarte necesar. Menţiunea „după diferite ediții' 
e vagă și, oarecum, inadmisibilă. 

Precizlunea, În chestiunea ediției sau edițiilor, 
ar fi fost obligatorie, pentru motivul că din în- 
credințarea 1. P. S. Mitropolit Atanasie Miro- 
nescu, dela pag. 7 şi 8, pe care am reprodus-o mal 

sus, nu reiese destul de clar, dacă „în clasa cea 
mai superioară a şcoalelor greceşii, ce au func- 
fiorai În țară, până pe la 1840 s'a predat elevi- 
lor Hristoitia lui Nicodim Aghioritul” sau alte hristoitii 
şi despre care noi avem cunoștință din studiul 
eruditului profesor D. Russo: Cărţi de bună cu- 
viință în limba greacă şi română, publicat în lu- 
crarea : Studii și Critice (O carte asupra Învă- 
făturilor lul Pseudo-Neagoe. Răspuns unui critic. 
Cărți de bunăcuvlință. Un catalog de manuscrise 
greceşti) Bucureşti, 1910, 123 pag. Pentrucă în 
Studii şi Critice, a d-lui profesor D. Russo (pag. 
27—55) noi găsim toate informaţiile şi într'o do- 
cumentare precisă cu privire la Hristoitii (căci 
sunt mai multe). 

In treacăt, fie amintit, tot aci, găsim şi adevă- 
rata traducere a cuvântului Y03toi 34 — bună- 
cuviința — în faja căreia, cu greu, ar putea rezista 
traducerea cuvioșilor părinți : „bunul moral al creg- 
tinului”,. Ne-am fi aşteptat dela cuvioşiile lor 
la altă traducere: poate „bunul nărav', „răravul 
cel bun“ sau „buna podoabă". . Bunul moral“ nu 
este exact ca traducere. 

Dar bunacuviință este foarte bine tradus. Il gă- 
sim şi în cărțile noastre de slujbă: „Doamne iu- 
bit-am bunăcuvilnța (podoaba) Casei Tale“ (rugă- 
„ciunea spălării mâinilor, înainte de Proscomidie). 
„Slințeşte pre cei ce iubesc bunăcuviinţa (podoaba) 
Casei Tale (rugăciunea amvonului). 

i E 

Iată cene spuna D-i profesor D. Russo: „una 
din cele mai răspândite cărți, pe care au învățat 
regulele de bună cuviință generațiuni întregi, 
limp de câteva secole în şcolile grecești, atât din 
România, cât gi din Grecia şi Turcia, a fost, cu 
siguranță, Hristoitia lui Antonie Vizantios Manus- 
crisele cari conțin această scriere suni nenumă- 
rate (numai Biblioteca Academiei Române po- 
sedă şase, V. Litzica, catalogul mss. grecești, 
Bucureşti 1909, No. 636, 7. 640, 10 648,12. 647, 2. 
672, 2. 730,2) iar ediliunile cunoscute sânt vre-o 
douăzeci în limba greacă, alături de trei prelucrări 
în limba română, una în limba slavonă şi una în 
limba bulgară”. (D. Russo, Studii și Critice, pag. 
2 


„Hristoitia lui Erasm- Vizanlios, fiind aşa de 
răspândită în şcolile grecești din România, s'a 
prelucrat şi În limba română — de 3 ori — in- 
tâi de protosinghelul Naum Râmniceanu sub titlul : 

“i rjotondza vez, 
Tours a, 
Buna obicinuință nouă 
Tomul a. 
cub" 
18:9 
"Ev Boyin Aanias 
In Vlahia Dachiei 
Kară Nos 
Pe la Noem, 

Această prelucrare, versificată în limba greacă 
modernă și română, a rămas nepublicată până 
astăzi iar ms. autograf al antorului se află în 
Biblioteca Academiei române (No. 1487 rom, Cu- 
prinzând rý. + 168 fol) (idem, ibid. pag 41). 

„A dota prelicrare În |. română, nu se ştie cine 
a făcut-o, a treia tot versificată e făculă de An- 
ton Pann sub tillu : 

Hristoitie au școala moralului care tavață toate obi- 
ceiurile şi năravurile cele bune. Compuse in versuri 
de Anton Pan, profesorul de muzică vocală al școa- 
lelor naționale din Bucureşti 1834 (Sibiu)”. (idem. ibid. 


pag, 41) , 

Din Hristoiliile cari s'au alcătuit mai târziu în 
l greacă pentru uzul şcoalelor, d-l profesor D. 
Russo, se mărgineşte a pomeni! 

„Căltuza bunei creşteri sau manual pentru u- 
zul şcolarilor greci şi valahi, dat la lumină cu 
cheltueala prea cinstilulul Domn Ioan Nicolae 
altă Viena, tipografia Gheorghe Vendoti, 
_ Această carle nare nimic comun cu cartea lui 
Erasm sau ct prelucrările lui Râmniceanu şi Pann 
cum au crezut Erbiceanu şi Iorga. (idem, ibid. 


pag. 49). 
Hristoitia lui Nicodim Aghioritul Bf Kahoj- 


uz ypiitoid=2, Veneţia 1803, e o carte folosi- 
toar: de suflet şi afară de titlu n'are nimic a 
Iae cu cărjile de bunăcuvlință (idem, ibid. pag. 


D-l profesor D. Russo pomeneşte şi alte cărți 
de bunăcuvilnță care, însă, deocamdată, nu ne 
interesează, 

+ 

Pin urmare, 403oiiza lul Nicodim Aghioritul 
aprirută la Veneţia în 1803 nu se putea „preda ele 
vilor din clasa cea mai superioară a şcoalelor 
greceşti ce au funcționat în țară până pe la 1840", 
cum susține I. P. S. Mitropolit Atanasie Mironescu, 
iar traducătorii el în limba românească, necu- 
noscând studiul d-lui profesor D. Russo, s'au grä- 
bit să cileze, pentru a arăiă importanța cărței 
traduse, părerea I. P. 8. Atanasie Mironescu, care 
sa vede limpede confundă Hristoitia lui Nicodim 
Aghioritul cu hristoitiile care erau învățale în 
şcolile greceșii de până la 1840. Desigur greşala 
nu este atât a traducătorilor aghioriii, cdi a në 
vlaviosului și prea învățatului D. D. Dr. Nichifor Crai- 
ac, profesor universitar, preşedintele comitetului de 
tipărire şi care doreşte să se tipărească toate manus- 
crisele Sfinților Pări.ţi din Slântul Munte“, Dar prea 
învățatul „doctor': (P) se pare că este numai un 
figurant în toai această chestiune a truducerii 
Hristoitiei. De oarece, din prefață reiese că ma- 
nuscrisul s'a revăzut şi stilizat de d-l Gh. Predut, 
profesor, şi N. Bădescu-Pleniţa“, D. D Dr, Nichifor 
Crainic, P. $. 5. Irineu Mihălcescu şi P. C, Gheor- 
ghie Vintilescu (cine | cunoaşte?) dând numai 
sprijin moral" smeriților shimonahi atoniți, care 
drept vorbind au fost ajutați la tâlcuire de mo- 
nahul Antonie Mustaca din Sf. Munte iar la tipă- 
rire de leromonahul Carion Popescu dela Snagov şi 
de alți drept măritoru creştini, cari nu sunt dascăl 
întru Sfânta Teologie. 


; + 

Nicodim Aghioritul s'a” născut în 1748 (sau 
1749) in insula Naxos, din care pricină i se mal 
zice şi Ó Nigos (vezi: Eyzroxhoraiðmov dezv: 
Tâunş Evazos (Tom. IX) p.810. 

Bine ar fi fost să se fi indicat în prefaţă şi lu- 
crările lui Nicodim Aghioritul, tipărite până acum 
în româneşte ca: Nevăzut răsboiu, Cele 5 simţuri 
ale omului, Trimiterile, Pidalionul, de care nu ştie 
prea multă lume precum şi edițiile existente ale 
Hristoitiei ca de plidă, cea de la Hermopolis 1838, 
cea dela Kios 1887, precum și manuscrisele care 
s'ar afla întâmplător în Athos. 


Cu alte cuvine, vieaja şi opera Aghioritului, cât 
mal complectă, şi care ar fi trebuit să intre în 
preocupările I. P.S. Irineu Mihălcescu gi Dr. Ni- 
chifor Crainic, că de aceia au fost socotiji „prea 
învățați dascăli" de smerilul Shimonah Iona. 


Tălmăcirea Hristoiltei în graiu românesc, dove- 
deşie evlavie şi pricepere. Nepregetala rdună a 
tâlmăcitorilor le face, întru totul cinste, artitân- 
du-ni-l ca pe nişte prea îmbunătăţiţi părinți şi 
nevoitori, I-am sfătui, numai, ca pa viitor, să se 
descotorosască de povara comitetelor de „onoare“ 
care dacă nu-i încurcă, în orice caz, nu le suni 
de niciun folos, 

Grija cuvioșiilor lor să fie mai întâi: să pună 
evlavie şi râvnă în celace fac şi să se roage Prea 
Curatei să le trimită cât mai mulți „sprijinitori" 
ca Părintele Carion. Iar dacă au nevoe de fruți, 
cari să le lămurească unele nedumeriri, în greaua 
lor trudă de tâlcuitori, noi ne-am tngādul să-i 
irimitem la alți oameni, aceiu întradevăr „eula- 
vioşi şi prea învățați”, de care nu suntem, din 
mila Domnului, lipsiţi, dar care pentru smerenia 
lor cea multă, nu iubesc împăunarea cu osteneala 
şi vredniciile altora, precum nici sgomolul în ju- 
rul numelui lor, Ri 

De încheiere, „Predania" recomandă tuturor râv- 
nitorilor de Hristos: călugări, preoți şi mireni bi- 
necinstitori, tălmăcirea Hristoitiei al smeriţilor 
Shimonahi Iona şi Antonie şi pe care şi-o pol a- 
gonisi dela Prof. Gh. Predut, sir. Tunari 15, Bucu- 
regi! 3, cu prețul de lei 200. 


Şerban Popescu 


Compară : 


a) A. HARNACK : L'essenza del cristianesimo 
(trad. di A. Bongioanni, IIl-ed., Torino, 1923). 

„Tradiţionalismul şi ritualismul, care în biserica 
greacă sunt strâns legale impieună, sunt, să dar, 
caracterele principale ale bisericii piece; dar 10c- 
mai în aceasta se vude cât s'a depărtat ea de 
Evanghelie“ (pp. 228, 229). 


„Astiel religia s'a întors la formele inle ioare 
proprii antichităţii şi în câmpul vast al creştină- 
tăjii greco-orientale, ritualismul a redus aproape 
la zero religia spirituală ; religia, nu numai că şi-a 
pierdut una din părţile ei esenţiale, dar s'a pră- 
buşit atât de jos, incât se poate spune: religia 
este cult şi nimic mai mult“ (pag.243). 


b) Chemarea preojimil noastre (Biblioteca bu- 
nului păstor redactată de Dr. N, Bălan, Sibiu 1913) 
pp. 16, 17, 29, 31, 41, 42, 44,67: 

Identitate: de concepţie este perieciă. De ce să 
ne mai mirăm când losif Trifa organizează „ar- 
mate“ cu blagoslovenie sinodală, ca apoi să fie 
caterisit tocmai de cei ce l-au binecuvântat . 


Dr. Eusebiu R. Roşca, lost rectoral Academiei 
Teologice „Andreiane* din Sibiu: Monografia 
Mitropoliei Ortodoxe române a Ardealului, înce- 
pând dela repausarea Arhiepiscopului Mitropolit 
Andrei Baron de Şaguna până astăzi. Contribuţii 
istorice. Sibiu, 1937 ; 310 pp. preţul 200 lei. 


Arhivele Olteniei. Anul XV, No. 89—91, 224 
pp.. prețul 175 lei, Ramuri, Craiova. 

Apare sub conducerea d-lui Prof. C. D. Fortu- 
nescu. 


Din lucrările domnului Ioan C. Filiiti: 1. O 
psallire de la I8I7 (cu chelluiala episcopului de 
Buzău Cestandie Filiti) 1934. 


2. Şapte scrisori păstoreşii de la mitropolitul 
Dositei Filiti, din anii 1793—1795, Buc. 1934. 


3. Bisericile boierilor Deduleşii din județul Râm- 
nicul-Sărat. 1934. 


4. inventarul episcopiei de Buztiu, metoașele sale 
şi bisericii sf. Dumitru din Bucureşti, la 1819 şi 
1825. Buc, 1935, 


5 O lămurire despre miirovolitul Munteniei, 
Cosma Popescu și biserica din Ursoaia (Buzău). 
1933, 


6 Biserica Sf. Dumitru din Bucureştii (str. Ca- 
rol) 1932. 


1. Viădica Luca (t 1620) strămoş al poetului 
buzoian Vasile Cârlova (1809—1831). Ed. revăzută, 
1935, 


8. Neamul doamnei Neaga şi mânăstirea Ani- 
noasa (azi Buda) din Buzău Ed. 1934, 


9, Din arhivele Vaticunului. Vol. I, Documente 
bisericești (1353—1699), 1913. 


Mircea Eliade: Lo Yoga c ia spirilualita in- 
diana. Roma 1937. 


D. Fecioru; Bibliografia traducerilor in romă- 
neşte din literatura patristică. Vol. 1 (16-1—1833) 
Buc, 1937, 


Si. loan Dam:schin: Cu!/ul sfintelor icoane, 
traducere din grecește cu un studiu introductiv, de 
D. Fecioru, Bucureşti, 1937, 


Teodor M. Popescu: Enciclica patriarhilor or - 
todocși dela 1848, Buc. 1935, 


Artă şi Tehnică Grafică, Buletinul Imprimeriilor 
Statului, caietul 1, Septemvrie 1937, director Alex- 
andru D. Bunescu, Colaborează : Profesor N. lor- 
ga, Prole;or D. Custi, Profesor C. Rădulescu-Mo- 
iru, Al. Tzigara-Samurcaş, Profesor Oh Oprescu, 
Proiesor N. Cartojan, G Racoveanu, Profesor Al, 
Rosetti, Emanoil Bucuţa, Mac Constantinescu, N. 
Corgescu-Tistu şi Inginerii ; loach'mescu, A. Sălă- 
peanu, E. Ballan. Caietul este împodobit cu o a- 
cqua-forte originală, de Gh. Petraşcu, O gravură 
de Gabriel Popescu, o cromotipie după Andreescu, 
una după Gheorghie zograt (1835), una după o 
splendidă icoană pe sticlă (Mântuitorul și viţa de 


v p etc. e 
ublicaţia face cinste artei şi tehnicei noasire 
grafice, 


Biserica Ortodoxă Română, an. IV, nr. 56. Re- 
marcăm : „Viaţa Sfântului Nifon Patriarhul Con- 
stantinopolului (pp. 257—269) ce ţ Tit Simedrea. 

din Abdera teologică 


ANTOLOGHION 


Din cugetările domnului Ion Nichifor Crainic, 
profesor detinitiv la Facultatea de Teologie din 
Bucureşti: „De unde (insă) rugăciunile noastre 
către sfinţi?... Un citat care să susțină rugăciu- 
nea către sfinţi, nu există”. 


A aceluiași: „Biserica de Răsărit nu are încă 
un document al credinței sale definitiv. Nici 
„Scrisoarea Patriarhilor”, nici „Marele catechism" 
rusesc nu sunt complecie”. (v. Nichifor Crainic, 
Cuibul-cu-barză, în Gândirea, an. III, nr. 11), 


Al aceluiaşi, cuvânt peniru sfintele Taine: 
„Evanghelia va trebui să ia locul Mouifelnicului, 
pentru a purifica şi adânci credința“. (v. Nichi- 
for Crainic, Anul religios, în „Cuvântul", an. II, 
no, 47), 


A aceluiași, cugetare foarte evlavioasă, pen- 
tru sfintele vase: Am celit şi am avul impresia 
de groază că cineva a scuipat înirun potir su- 
cru*. (œ. Nichifor Crainic, Intre guvern şi Sf. Si- 
nod, în „Cuvâniul”, an I, no. 6). 


A aceluiași, dreaptă mărturisire, pentru Facul- 
tatea de Teologie din București, și pentru duhov- 
niceasca domniel-sale alcătuire: „Am așteptat 
în zadar pe băncile ei să mă frământe problema, 
să mă satisfacă soluția, să mă ridice flacăra 
elanului religios”. (v. Nichifor Crainic, Dumineca, 
în „Cuvântul“, an. II, no. 77). 


Al aceluiași, cuvânt pentru bogosloveasca 
înțelegere. „~ Sunt convins că fără aceste agi- 
tatil (ale leromonahului Dionisie Lungu n. n.), ho- 
tărârea Sfântului Sinod nu venea..,, Într'adevăr, 
când SocietateaCenuşarilor a înființat Crematoriul, 
Şeful văzut al Bisericii a fost consultat. Și şeful 
acesta văzut, care, ca pregătire teologică, e simplu 
doctor în litere, cu o ieză despre amorurile lui 
Eminescu, a dat încuviințare arderii corpurilor 
creștine. Ceva mal mult, un aşa zis Preot din 
Bucureşti, favorit al Sanctităţii sale fiindcă era 

cârciumar de „vin şi țulcă mânăstirească" a 
slujit nesupărat la punerea pietril fundamentale 
a crematoriului, Cenușarii, cari sunt şi francema- 
soni, după cum înşişi se mărturisesc, au avut 
deci de la început convingerea că însăşi Biserica 
ar fi de partea întreprinderii lor. Şi poate că ar 
fi rămas cu această părere dacă nu intervenea 
lupta Ieromonahului Dionisie Lungu... 

„Călugărul cel simplu a înțeles, ceea ce, o recu- 
noaşiem, era mai greu de înțeles şi pentru D-l 
Dr. Gheorghian francmasonul, şi pentru Doctorul 
în lilere, specialist în amorurile lui Eminescu”. 
(V, „Curentul“, nr, 223 din 27 Aug. 1928). 


Ale aceluiași, cugetări asupra... monopo- 
lului Bisericii lui Hristos. „Monopolul pe care 
şi-l atribue Biserica asupra lui Isus Hristos echi- 
valează cu interdicția lui de a circula în mijlocul 
poporului". (V. „Gândirea'' din 5 lan. 1923). 


Din facerile aceluiași, pentru prieteşuguri şi 
peniru năravuri. „Personal am fosi până teri în 
raporturi simpatice cu episcopul Romanului; de 
azi încolo simpatia sa m'ar dezonora: i-o 
arunc în nas, ca unui nelegiuit. Știu scanda- 
loasa lui purtare de trădător în vremea războ- 
iului, nu mă amestec În comicul istoriei lui cas- 
nice; văduvil, a trecut direct din clubul liberal 
pe scaunul episcopal, părea un om de cultură 
şi de talent. Ială o circumstanță de care nu se 
poate bucura acel monumental dobitoc care e 
mitropolitul Pimen al Moldovei", (V. „Curentul“ 
ur. 152 din 16 Iunie 1927). 


Ala aceluiaşi, pentru naşterea unei conștiinţi 
religioase în sânul orlodoziei. „Știu că mare 
parte dintre foştii studenţi la teologie, cari urmă- 
reau cu interes şedinţele din casa de rugăciuni 
a adventiștilor, practică astăzi, ajunşi preoți, 
această minunată metodă de evanghelizare. E 
singura cale prin care se poate ajunge la crearea 
unei conştiinți religioase şi a unei moralilăţi în 
sânul ortodoxiei“, (v. „Gândirea“, an. I, nr. 77). 


Din pricina mutării tipografiei noas- 
tre — şi (adăogăm pentru prietenii 
noştri) a măririi ei — „Predania“ a fost 
nevoită să se bucure de o vacanţă mai 
lungă. Apărem cu numerele pe Octom- 
vrie. In curând cetitorii noştri vor a- 
vea şi pe cele de pe Noemvrie. 


Sinodul permanent se va întruni în ziua de 22 
Noemvrie c,, pentru discutarea lucrărilor curente 
şi pentru pregătirea ordinei de zi a Sinodului ple- 
nar. 

Siântul Sinod plenar se va deschide în ziua de 
23 Noemvrie c., pentru soluţionarea ultimelor pro- 
bieme ale sesiunii, Se va discuta reforma învăță- 
mântului teologic, Se va ceti după aceasta decretul 
de închidere a sesiunii, 


Pentru scaunul de episcop a! Maramureșului 
candidează : P. S. Vasile Stan, Pr. Nistor, P, 5. Poli- 
carp-Moruşca, Pr. D. Antal, (Și cei cari vor::ai 
isbuti să-şi transcrie sentința de divorţ până la 
dala alegerii). 


Numerele 1 şi 2 ale „Predaniei“, fiind aproape 
culese, pentru retipărire, rugäm din nou pe cei 
ce vor să le aibă să-şi ia osteneala de a ne a- 
nunța printr'o carte poştală. 

Abonații „Predanlel" sânt rugaţi să trimită, cât 
mai neintârziat, abonamentul la revistă; sântem 
la nr 11 al anului I. 

Mitropolitul Gurie al Basarabiei este încă sus- 
pendat şi sub pedeapsă. Complicititea sinodalilor 
l-a adus în această stare. Aceștia însă nu puteau 
crede că justiția are să întârzie atât. Şi deaceea, 
cum cei mai mulţi dintre ei sunt grăbiţi să ajungă 
pe scaunul dela Chişinău, fiind siguri de condam- 
narea Mitropolitului Gurie, au cerut urgentarea ju- 
decării, Stântul Sinod a înaintat Curţii de Casaţie 
o adresă în acest sens, 


T 
D-l profesor N. lorga, președintele Comisiei 
Monumentelor Istorice, a trimis o adresă Sfântului 


INFORMAȚIUNI 


Sinod, rugând pe membrii săi să contribue perso- 
nal şi să invite și pe preoţii și credincioşii din fie- 
care eparhia la strângerea unui fond pentru repa- 
rația bisericii „Antim'*, în vederea sărbătoririi a 220 
de ani dela moartea marelui Mitropolit. Se spune 
că unii episcopi au trimes din toată sărăcia lor 
fabuloasa sumă de 1000 lei, fiecare. Ardelenii însă 
au răspuns că n'au fonduri. 

Ministerul Instrucțiunii, cu asentimentul Patri- 
arhiei, a numit in postul al doilea de spiritual al 
Seminariului monahal Cernica—llfov pe Cuv, Iero- 
monah Nicodim Sachelarie, uzul dintre cei mai 
sârguincioşi absoivenţi ai acestui seminar, student 


al Facultăţii de Teologie din Bucureşti. S'a impli- 
nit, prin această numire, una din cele mai arză- 


toare dorinţi şi covârşitoare nevoi: un duhovnic 
pentru aspra luptă lăuntrică a ucenicilor dela Cer- 
nica, partru întrebările şi marile lor răspunsuri. 


Mitropolitul Bucovinei, 1. P.S. Visarion a dăruit 
pentru susținerea celor dintâi cheltueli de organi- 
zare și întreținere a căminului studenţilor monahi 
dela Antim suma de 50.000 lei, 1. P, 5. Visarion nu 
este la primul său ajutor pentru studențime în ge- 
nere și pentru călugări în special. Şi nu odată spri- 
jinul său a trecut granițele eparhiei sale. Dacă 
această râvnă şi dărnicie ar spune ceva şi celorlalţi 
episcopi |... 

g 

Seminariul Central din Bucureşti, una dintre 
cele mai vechi școale, caria dat țării rumånești ge- 
nerații de cărturari și oameni destoinici, își va 
serba centenarul la începutul lui Decemvrie. 


Li 

Librăriile care cer „Predania" sânt rugate să 
se adreseze administraţiei revistei: Aleea Ca- 
limachi 5, Bucureşti ll. 


|. P. 5. Patriarh Miron, a rostit, lao masă dată 
de un politician—de şeful unui partid de stânga— 
următoarele cuvinte de curaj : 

„Să nu fie cu supărare dacă voiu spune că sunt 
adânc nemulțumit că am găsit aci o biserică dez- 
organizată. A fost greşeala polilicianilor noştri. 
Le cunosc toate calitățile, însă ei, crescuţi în at- 
mosfera Franței anticlericale, de după răsboi, 
nau iubii Biserica”. 


Prin ordine individuale preoţii sunt invitaţi la 

Protoierii pentru a primi, sub luare de dovadă, 
„Coale speciale“ cuprinzând obligaţiunile impuse 
de Sinol cu privire la acțiunea lor politică. 

In hârsia Protoieriei, însă, pe lângă cale 4 puncte 
ale hotărârii sinodale, făcută la timp cunoscută 
pe calea presei, Delegaţia Permanentă a Consili- 
ului Central Bisericesc a mai adăoga vreo 5 puncte 
ale sale. Aşa, mai... liberale. Ca să desligureze 
hotărârea sinodală. Era, se vede ireaba, nevoe 
de tâlcuire., 


Încă nu s'a iras cu bidineaua peste chipurile 
celor doi creştini, pristăviţi, slrecuraţi, cu soco- 
teală, în bisesira slintei Mitropolii e Ungro- Vlahiei, 
de pictorul Belizarie 

In câteva locuri din țară, zelul autorităţilor 
civile şi militare pentru menținerea ordinei, a 
mers până la tăierea crucilor de lemn, ridicate 
da tinerii cari vor a Românie creştină şi najiona- 
listă, Deci.... crucea a ajuns subversivă! Au mai 
rămas, acum fântânile. (Că podurile se pot dărâmă, 
drumurile curmă, casele surpă). Pentru lânlâni, 
— pentru iântâniie cu troițe — propunem oiră- 
virea. Nu ne-am abale nici de la tradiţie. Că aşa 
făceau strămoşii, când năvăleau Turci: otrăveau 
fântânile Şi fugeau, apoi, 


E 
a i 


Preotul Dumitru Cristescu, înnoitcrul mânăstirii 
Arnota, a fost iransterat dela episcopia Râmnicului 
la biserica Sfânta Vineri — Herasca din Bucureşti. 
Incă un preot valoros în rândurile clerului brucu- 
reștean, 


P. S. Tit Simedrea, episcopul Hotinului, a pro- 
pus în sesiunea de lunie a Sfântului Sinod ca să 
nu se mai înscrie pe lista candidațilcr de arhiercu- 
vizar preoţii văduvi prin divorţ; iar când aceștia vor 
fi aleşi episcopi de Marele Colegiu Electoral bise- 
ricesc, să fie respinşi, la cercetarea canonică. Sino- 
dul, deocamdată, a amânat discutarea propunerii 
(Până după alegerea de la Maramureș). 


te 


In afară de candidaţii oficiali la episcopia Ma- 
ramureșului, — candidaţi snunţaţi în altă parle — 
poate că am avea datoria să anunţăm și noi pe cei 
mai vrednici. lată monah cu chip de sfânt și de 
„râvna lui Ilie", care ar pune ordine în Maramureș 

Tiparul „OLTENIA“. 


şi ar chema și Duhul Sfânt în Sinod: asprul Atha 
nasie, Starețul Izbucului, 

Dar ce te faci cu Legea de organizare, care 
pretinde Cuv. Atanasie să iie „doctor“ in teologie; 
iar acelora dintre călugări cari au litluri, le pretinde 
să se însoare, să divorteze şi apoi să ajungă epis- 
copi ?.,. 

Monahii, studenţi în teologie, au isbutit, îns- 
fărşit, să-şi aibă căminul lor. J. P. S. Patriarh a 
dispus scoaterea Casei Clerului şi a Consiliului 
Central Bisericesc din locuinţele biser.cii , Antim" 
şi aşezarea iîntr'ănsele a unui cămin monahal, 
pentru tinerii absolvenţi ai Seminarului monahal 
dela Mânăstirea Cernica — Ilfov, înscrişi la Facul- 
tatea de Teologie din Bucureşti. Pentru săvârşirea 
pravilei Chiriarhia a dat spre folosire studenţilor 
monahi paraclisul bisericii „Antim“. Aşa că toate 
bunele străduinţi ale vrednicului şi pilduitorului 
Arhimandrit Chesarie Păunescu, directorul se- 
miinarului dela Cernica, se vor desăvârşi in ace- 
laşi văzduh duhovnicesc, cu aceiaşi curăţie şi 
luptă, cu care a deprins pe foştii săi elevi—aslăzi 
študenti, 


La mânăstirea Cheia din Prahova sânt — ca 
mai în toate mânăstirile din ţară —- puşi la „„păs- 
rare" săteni răsvrătiţi în cele ale credinţii pra- 
voslavnice : credincioşi cari n'au înţeles şi nu vor 
să injeleagă că s'au dus vremile în care nu se glia 
că ptmântul este rotund şi că se învârteşie în ju- 
rul soarelui, Pe aceştia ii duce stăpânirea cu 
forta, la biserică, în fiecare sărbătoare, 

Am văzut doi, .. troglodiţi din aceştia plângând, 
cu faţa îinlundată în palme. Şi mi-am adus aminte 
da cântarea: La râul Vawilonului... 

Autorităţile bisericeşti nu cred că sila ce se face 
acestor oameni ti intăreşte in credința lor? 

Fiindcă nu violenlarea poate da roade într'un 
câmp de nespusă gingăşie. Că este rău, ce este 
acum, — nici vorbă ? Dar cine poarlă vina ? 


Predania apare de două ori pe lună: la 
I şi 15 ale fiecărei luni. 

Abonamentul : 200 lei pe an, 

Adresa pentru chestiuni de redacţie şi 
administrație : G. Racoveanu, Aleea 
Calimachi nr. 5, Bucureşti III. 

